Yswiriant adeiladau – faint o yswiriant sydd ei angen arnoch? - Y Gwasanaeth Cynghori Ariannol\nY peth allweddol ar gyfer prynu yswiriant adeiladau yw cael y math a’r lefel cywir o yswiriant, ac i sicrhau eich bod yn ateb yn onest a chywir pan yw’ch cwmni yswiriant yn gofyn a os oes unrhyw beth anghyffredin ynglŷn â’ch cartref. Os byddwch yn colli rhywbeth pwysig, gallai hawliad yn y dyfodol gael ei wrthod.\nMathau o yswiriant adeiladau\nPethau i’w gwirio wrth gymharu polisiau\nCael yswiriant ar gyfer tai ‘adeiladwaith anghyffredin\nSut mae ymsuddiant yn cael effaith ar eich dewisiadau yswiriant\nAllwch chi gael yswiriant ar gyfer eiddo gwag?\nCadw’ch polisi yn gyfredol\nAmcangyfrifir bod gan 16.5 miliwn o dai yn y Deyrnas Unedig yswiriant adeiladau.\nFfynhonnell: Data premiwm cyfartalog AA\nMae dau fath o yswiriant adeiladau:\nCyfradd ystafelloedd gwely\nSwm a yswirir\nCyfradd yswiriant ar gyfer ystafelloedd gwely\nY dyddiau hyn mae dros hanner polisïau yswiriant adeiladau yn rhai cyfradd yswiriant ar gyfer ystafelloedd gwely.\nY fantais yw bod y cwmni yswiriant yn amcangyfrif y gost o ailadeiladu eich cartref yn seiliedig ar nifer yr ystafelloedd gwely ac maent yn rhoi swm uchel iawn o yswiriant i’ch yswirio chi yn erbyn bod heb yswiriant digonol. Mae gan bron i hanner y polisïau hyn swm a yswirir o £250,000 neu fwy.\nFe ddylech bob amser wirio a yw’r swm a yswirir yn ddigonol ar gyfer eich anghenion chi, gan ddefnyddio arolwg diweddar o’ch cartref.\nYswiriant swm a yswirir\nRydych yn cyfrifo’r gost o ailadeiladu’ch cartref. Dyma’r ‘swm a yswirir’.\nY swm a yswirir yw’r gost o ailadeiladu o’r cychwyn yn cynnwys unrhyw ffioedd proffesiynol – nid yw’r un fath â gwerth eich cartref ar y farchnad, a all fod yn uwch neu yn llai.\nGallwch ddefnyddio syrfëwr siartredig i gyfrifo’r swm a yswirir, os nad ydych chi’n bersonol yn gwybod llawer am ddeunyddiau adeiladu a materion adeiladu.\nBydd y gost o ailadeiladu eich eiddo yn cynyddu dros y blynyddoedd, felly polisïau indecs gyswllt yw’r gorau – maent yn diweddaru’r swm a yswirir i adlewyrchu’r newid yn y gost o ailadeiladu. Er hynny, fe allech chi ddewis cael arolwg newydd pob hyn a hyn o flynyddoedd.\nI gael syniad bras o faint allai gostio i ailadeiladu eich eiddo, defnyddiwch y gyfrifiannell hon gan Gymdeithas Yswirwyr Prydain (ABI).\nPa un sy’n addas i chi?\nYr hyn sy’n allweddol i’ch penderfyniad yw cost yn erbyn cyfleustra.\nMae cyfradd yswiriant ar gyfer ystafelloedd gwely yn syml gan nad oes angen i chi boeni am beidio â chael eich yswirio’n ddigonol, ond fe allech dalu mwy na’r hyn sydd ei angen arnoch.\nMae’r swm a yswirir yn fwy cymhleth i’w gyfrifo, ond mae’n golygu eich bod ond yn talu am yr yswiriant sydd ei angen arnoch.\nCyfrifon indecs gyswllt. A fydd cyfanswm yr yswiriant yn cynyddu i gwrdd â chost gynyddol deunyddiau adeiladu?\nSwm a yswirir anghyfyngedig Gyda nifer o yswirwyr y dyddiau hyn, ac yn enwedig wrth i chi brynu ar lein, gosodir y swm a yswirir yn uchel iawn a bydd eich premiymau yn cael eu sefydlogi felly ni fyddwch yn medru lleihau eich swm a yswirir er mwyn cael premiwm rhatach.\nLlety amgen. A fydd yr yswiriant yn talu i chi fyw yn rhywle arall os na fyddwch chi’n gallu byw yn eich tŷ wedi iddo gael ei ddifrodi – gan dân neu lifogydd?\nTâl dros ben. Faint fydd angen i chi dalu eich hun petaech chi’n gwneud hawliad?\nDŵr yn llifo. Ydych chi wedi eich yswirio rhag pibelli neu danciau dŵr yn torri?\nGwasanaeth Argyfwng Cartref. Mae rhai polisïau yn cynnwys diogelwch ar gyfer gwaith atgyweirio gwresogi a phlymio gydag argyfyngau cartref eraill fel rhan o’u polisi safonol. I eraill mae’n ddewis ychwanegol. Chwiliwch am y fargen orau gan fod polisïau’n amrywio’n sylweddol.\nGostyngiad heb wneud hawliad. Fyddwch chi’n talu llai o bremiwm os na fyddwch wedi gwneud hawliad ers peth amser?\nRydym wedi creu rhestr o bethau i’w hystyried pan fyddwch yn prynu yswiriant adeiladau.\nCael yswiriant ar gyfer tai ‘adeiladwaith anghyffredin’\nGocheled y prynwr\nAnaml iawn y byddwch yn cymryd amser i feddwl am y deunyddiau a ddefnyddir i adeiladu eich cartref – hyd nes i chi geisio cael pris yswiriant a chlywed yr yswiriwr yn dweud bod yr adeiladwaith yn anghyffredin.\nOs nad oes gan eich eiddo waliau bloc neu fricsen a tho llechen neu deils, neu os yw’n eithriadol o fawr, yna gellir ei ddosbarthu fel adeiladwaith anghyffredin – a bydd yn anodd i chi gael polisïau yswiriant ar gyfer adeiladau cyffredin i’ch yswirio.\nGall y rhain gael eu cyfrif fel eiddo adeiladwaith anghyffredin:\nTai o ffrâm goed neu orchudd coed\nFflatiau mewn blociau wedi eu hadeiladu allan o goncrid gyda mwy na phum llawr\nTai to fflat neu do gwellt\nYn ffodus mae yna lawer o ddarparwyr yswiriant sy’n fodlon yswirio eiddo anghyffredin – y cwbl mae’n ei olygu yw rhoi mwy o fanylion am eich eiddo. Ceisiwch chwilio ar lein am ‘yswiriant adeiladwaith anghyffredin’ neu cysylltwch â brocer yswiriant sy’n gallu cael gafael ar bolisïau anghyffredin.\nPeidiwch â chael eich temtio i beidio dweud wrth y cwmni yswiriant am adeiladwaith anghyffredin eich cartref neu osgoi datgan rhywbeth os daw cwestiwn gan yr yswiriwr. Os oes angen ichi hawlio, ni fydd gennych sicrwydd os na wnaethoch gymryd gofal rhesymol i ateb y cwestiynau’n onest a chywir pan wnaethoch gais am y polisi.\nOs ydych dan fygythiad o ymsuddiant (tir yn suddo, sy’n medru difrodi adeiladau) fe allech gael problemau cael yswiriant adeiladau gan y rhan fwyaf o gwmnïau. Neu mi fyddwch yn gorfod talu premiymau tipyn uwch. Y rheswm am hyn yw bod polisïau yswiriant safonol yn cael eu prisio yn ôl cod post, felly gallwch gael eich effeithio hyd yn oed os nad yw’ch eiddo erioed wedi dioddef unrhyw ymsuddiant.\nYn ffodus mae yna ddarparwyr yswiriant arbenigol sydd yn teilwra yswiriant ar gyfer eiddo sydd yn ymsuddo neu o dan fygythiad felly. Mae yswirwyr arbenigol yn edrych ar yr eiddo unigol nid y cod post yn unig. Os ydych yn cael trafferth, mae’n werth cysylltu â nhw i sicrhau bod yr yswiriant cywir gennych.\nMae Cymdeithas Yswirwyr Prydain yn argymell eich bod yn defnyddio brocer arbenigol i ddod o hyd i yswiriant ar gyfer eiddo sydd mewn peryg o ymsuddiant.\nFel rheol, ni fydd polisïau yswiriant yn yswirio eiddo gwag. Mae eiddo yn cael ei alw’n wag os bydd neb yn byw yno am ddau fis o leiaf.\nGallwch gael eich dal allan os:\nYdych yn gweithio i ffwrdd o’ch cartref\nYdych i ffwrdd ar wyliau hir\nYw’r eiddo yn ail gartref neu’n gartref gwyliau – mae angen polisi yswiriant arbenigol ar gyfer eiddo fel hyn ac mae’n hanfodol eich bod yn dweud wrth eich yswiriwr nad dyma’ch prif gartref\nYdych yn disgwyl i werthu neu osod y tŷ\nYw’r tŷ yn cael ei atgyweirio\nYw’r perchennog wedi marw neu mewn gofal\nOs na fydd rhywun yn byw yn y tŷ rhaid i chi gysylltu gyda’ch yswiriwr – bydd y rhan fwyaf yn ymestyn y cyfnod terfyn amser i dri mis ond i chi adael iddynt wybod ymlaen llaw a chytuno rhyw fath o amodau, megis:\nTroi’r dŵr i ffwrdd\nCael rhywun i ddod i nôl y post\nOs nad ydych yn cysylltu â nhw mae’n debygol na fyddwch yn gallu hawlio petaech yn dod adref a’r adeilad wedi ei ddifrodi.\nOs byddwch chi i ffwrdd am fwy na thri mis siaradwch gydag yswiriwr arbenigol, gan ei bod yn bosibl y byddant yn gallu helpu.\nMathau o bolisi arbenigol ar gyfer eiddo gwag\nMae yswirwyr arbenigol ar gyfer eiddo gwag yn aml yn cynnig:\nYswiriant adeiladau peryglon llawn (yn yswirio rhag y pethau arferol fel trawiad mellten ac ymsuddiant), heb yswiriant cynnwys – maent yn tybio y byddwch wedi gwagio’r holl eitemau gwerthfawr o’r tŷ. Mae celfi sefydlog ac eitemau gwyn (e.e. oergell) yn cael eu hyswirio.\nPolisïau ail gartref sy’n yswirio cynnwys hyd at swm penodol.\nMae’n syniad da i ddefnyddio brocer arbenigol i ddod o hyd i yswiriant ar gyfer eiddo gwag.\nMae cadw eich polisi yn gyfredol yn gwneud yn siŵr bod gennych ddigon o yswiriant hefyd – er enghraifft, os ydych yn ychwanegu ystafell wydr neu estyniad, bydd eich eiddo yn costio mwy i’w ailadeiladu.\nFelly cyn belled â bod eich polisi yn indecs gyswllt neu â chyfradd yswiriant ar gyfer ystafelloedd gwely, fe ddylai ddilyn y cynnydd mewn costau adeiladu a deunydd adeiladu dros amser – gwiriwch hyn yn ofalus cyn prynu.


Ymddiriedolaeth Genedlaethol: Penodi cyfarwyddwr newydd i Gymru – Golwg360\nYmddiriedolaeth Genedlaethol: Penodi cyfarwyddwr newydd i Gymru\n6 Gorffennaf 2011 am 11:26 Diweddarwyd am 11:27\nMae’r Ymddiriedolaeth Genedlaethol wedi cyhoeddi bod Justin Albert wedi’i benodi yn gyfarwyddwr newydd Cymru.\nBydd Justin yn cymryd yr awennau ar 1 Medi yn dilyn cyfnod trosglwyddo rhyngddo ef a chyfarwyddwr interim, John Morgan.\nHyd yn hyn mae wedi treulio ei yrfa yn cynhyrchu rhaglenni dogfennol ynghylch hanes, diwylliant a’r byd naturiol yn yr Unol Daleithiau.\nSymudodd i Gymru tair blynedd yn ôl, gan fyw a ffermio ym Mhowys gyda’i wraig a tri o blant.\nErs dychwelyd mae wedi gweithio â Horse and Country TV, ac wedi dod yn un o sylfaenwyr Ymddiriedolaeth Castell Y Gelli Gandryll.\nMae’n Is-Lywydd Gŵyl Lenyddol Y Gelli Gandryll a Gŵyl Jazz Aberhonddu.\nDywedodd ei fod yn ddisgynnydd uniongyrchol i’r Foneddiges Charlotte Guest a fu’n gyfrifol am gyfieithu’r Mabinogi.\n“Mae’n fraint i mi gael y cyfle i weithio gyda thîm Ymddiriedolaeth Genedlaethol Cymru ac edrychaf ymlaen at rannu fy mrwdfrydedd a’m cariad at fy ngwlad gyda phawb sy’n byw yn y fro ryfeddol hon neu sy’n ymweld â hi,” meddai Justin Albert.\nDywedodd Sir Roger Jones, Cadeirydd Bwrdd Cynghori Cymru Yr Ymddiriedolaeth Genedlaethol ei fod yn gyfnod “cyffrous a phwysig” i’r ymddiriedolaeth yng Nghymru.\n“Ar sail ei brofiad eang, rwy’n siŵr y bydd Justin wrth ei fodd yn mynd i’r afael â datblygiadau newydd o’r fath, ac rwy’n hyderus y bydd yn mwynhau gweithio gyda’n partneriaid a phob aelod o’n tîm ardderchog yng Nghymru er mwyn sicrhau bod Yr Ymddiriedolaeth Genedlaethol yn rhan fwy annatod fyth o fywyd Cymreig,” meddai.


Galw am geisiadau ar gyfer Ysgoloriaeth PhD JR Jones - Newyddion - Prifysgol Caerdydd\nGalw am geisiadau ar gyfer Ysgoloriaeth PhD JR Jones\nMae'r Coleg Cymraeg Cenedlaethol a Phrifysgol Caerdydd yn gwahodd ceisiadau ar gyfer Ysgoloriaeth 3 blynedd wedi ei hariannu’n llawn ar gyfer astudiaeth o'r ysgolhaig Cymraeg, J.R. Jones.\nCymhwyster: Gradd Doethur (PhD) o dan oruchwyliaeth Dr Huw L Williams a’r Athro Richard Wyn Jones.\nLleoliad: Yr Ysgol Saesneg, Cyfathrebu ac Athroniaeth a’r Adran Wleidyddiaeth a Chysylltiadau Rhyngwladol\nDyddiad cau: 24 o Fehefin 2016 – cyfweliadau yn yr wythnos i ddilyn\nSwm arian: Mae’r ysgoloriaeth yn cynnwys cost lawn ffioedd dysgu'r DU / UE, yn ogystal â grant cynhaliaeth yn unol â chyfraddau RCUK (£14,296 i ddeiliaid dyfarniadau llawn amser yn 2016/2017) y flwyddyn am 3 blynedd.\nMae Prifysgol Caerdydd yn cynnig Ysgoloriaeth Ôl-raddedig Cyfrwng Cymraeg, a ariennir ar y cyd gan y Coleg Cymraeg Cenedlaethol a'r Ysgol Gyfraith a Gwleidyddiaeth. Bydd yn ofynnol i'r ymgeisydd llwyddiannus ymgymryd ag addysgu trwy gyfrwng y Gymraeg fel amod o'r dyfarniad. Bydd yr ymgeisydd llwyddiannus yn derbyn goruchwyliaeth gan aelodau staff o’r Ysgol Saesneg, Cyfathrebu ac Athroniaeth, a’r Adran Gwleidyddiaeth a Chysylltiadau Rhyngwladol.\nUn o ffigurau mwyaf arwyddocaol yn hanes athroniaeth yng Nghymru yw JR Jones, pennaeth Ysgol Abertawe yn ei hanterth, pan oedd enw rhyngwladol iddi, a bu'n gwasanaethu fel Llywydd Cymdeithas Mind am gyfnod yn ogystal. Yn fwyaf arwyddocaol, efallai, yw’r ffaith iddo ysgrifennu cyfres o weithiau yn ei flynyddoedd olaf ar grefydd, iaith a gwleidyddiaeth, sydd ymhlith y testunau damcaniaethol mwyaf cyfoethog a chysyniadol heriol yn yr iaith Gymraeg.\nMae'r casgliad hwn, gan gynnwys llyfrau, pamffledi ac areithiau, yn adlewyrchu cyfnod cythryblus yr 1960au y cawsant eu hysgrifennu ynddi, ond mae eu mewnwelediad a pherthnasedd yn parhau. Nid oes amheuaeth fod JR, fel ffigwr deallusol cyhoeddus, yn parhau i fwynhau statws eiconig ymhlith y rhai sy'n ymwybodol o'i waith. Un agwedd sylweddol o'r prosiect arfaethedig yw annog astudiaeth fanwl o'i waith a all helpu greu diddordeb ehangach a gwybodaeth am ei gyfraniad, tra'n ychwanegu at y llenyddiaeth eilaidd mewn modd sy'n pwysleisio perthnasedd cyfoes y gwaith.\nEr y bydd rhywfaint o hyblygrwydd i’r ymgeisydd llwyddiannus ddatblygu'r prosiect yn ôl ei f/blaenoriaethau ei hun, bydd un elfen graidd i’r astudiaeth systematig o waith JR rhwng y cyfnod o 1961 hyd at ei farwolaeth annhymig yn 1970: sef ymchwilio i themâu allweddol a tharddiad ei syniadau. Bydd gofyn lleoli ei gorff aeddfed o waith o fewn set gymhleth a diddorol o ddylanwadau athronyddol a diwinyddol, gan gynnwys meddylwyr megis Herder, Simone Weil, Wittgenstein a Paul Tillich.\nYn y cyfnod hwn – yn dilyn cyfnod sabothol yn yr Unol Daleithiau – roedd JR yn gynyddol bryderus am elfennau craidd yr hunaniaeth Gymreig. Aeth ymlaen i ddadansoddi, beirniadu a chynnig syniadau amgen ar elfennau o fywyd Cymru a oedd yn gynyddol dan fygythiad. Roedd trafodaeth estynedig o'r cysyniad o Brydeindod yn rhan sylfaenol o’r gwaith yma. Un o'i ddarnau mwyaf ingol a chraff yw’r gwaith byr sy'n cynnig ymateb i'r honiad bod rhaid ‘i'r iaith ein gwahanu'. Digon yw dweud ei fod yn bwnc o ddiddordeb mawr i unrhyw fyfyriwr sydd â diddordeb mewn meddwl a hanes gwleidyddol Cymru.\nYn wir, mae natur bellweledol ei drafodaethau yn awgrymu ail elfen graidd i’r prosiect arfaethedig – sef dadansoddiad o berthnasedd cyfoes ei waith. Ni fydd gofyn bod trafodaeth o'r fath wedi ei chyfyngu i’r modd y mae rhai o'i ganfyddiadau yn parhau yn bwysig i ni yng Nghymru. Mae gan lawer o'r themâu yn ei waith berthnasedd cyffredinol, yn enwedig dirywiad crefydd, y cwestiwn o hunaniaeth, y syniad o genedligrwydd, y broblem o ddiwreiddio, a natur gwleidyddiaeth. Mae hefyd yn feddyliwr y gellir ei osod mewn gwahanol draddodiadau a’i gysylltu â chewri athronyddol mor amrywiol â Marx a Wittgenstein. Mae’r themâu a phosibiliadau yma oll yn addo darn cyfoethog ac amlhaenog o waith ymchwil.\nMae Caerdydd yn Brifysgol uchelgeisiol ac arloesol sydd â gweledigaeth feiddgar a strategol wedi ein lleoli mewn prifddinas hardd a llewyrchus. Mae ein hymchwil o'r radd flaenaf yn y 5ed safle ymysg prifysgolion yn y DU yn Fframwaith Rhagoriaeth Ymchwil 2014 ar gyfer ansawdd ac ail ar gyfer dylanwad. Rydym yn darparu profiad addysgol rhagorol ar gyfer ein myfyrwyr. Wedi ein symbylu gan greadigrwydd a chwilfrydedd, rydym yn ymdrechu i gyflawni ein rhwymedigaethau cymdeithasol, diwylliannol ac economaidd i Gaerdydd, i Gymru, ac i'r byd.\nMae’r Ysgol Saesneg, Cyfathrebu ac Athroniaeth yn Ysgol amlddisgyblaethol sy’n rhoi gwerth ar drylwyredd beirniadol, meddwl creadigol a chwilfrydedd deallusol. Mae’n rhoi gwerth ar feddwl ar draws disgyblaethau; yn ymrwymo i leoliad ein diwylliant ac i ryngwladoliaeth; ac yn sicrhau bod ein graddedigion yn cael eu paratoi at fyd gwaith.\nYm mhob un o’i meysydd ymchwil, mae’n cyfuno ysgolheictod traddodiadol gyda hanes o waith arloesol. Yn yr asesiad cenedlaethol diweddaraf o ansawdd ymchwil prifysgolion, gosodwyd yr adran Athroniaeth yn bedwerydd yn y DU am effaith ymchwil. Rydym yn dathlu syniadau a chryfder syniadol, gan gredu bod ymchwil o ansawdd uchel yn ein disgyblaethau yn medru, mewn ffyrdd ystyrlon, mwyhau’r byd.\nMae’r Adran Gwleidyddiaeth a Chysylltiadau Rhyngwladol yn ymfalchïo mewn ymchwil o’r radd flaenaf yn y byd a’i henw da rhyngwladol ar sail ei rhagoriaeth. Mae corff bywiog o fyfyrwyr ar y cyd â staff academaidd sydd â chymwysterau uchel yn creu amgylchedd delfrydol. Mae’r arbenigedd ymchwil yn cynnwys theori wleidyddol, polisi cyhoeddus, gwleidyddiaeth datganoli, a chysylltiadau rhyngwladol.\nMae'r Coleg Cymraeg Cenedlaethol yn gweithio gyda phrifysgolion ar draws Cymru i ddatblygu cyfleoedd cyfrwng Cymraeg i fyfyrwyr. Mae'n ariannu darlithwyr cyfrwng Cymraeg ac yn cynnig ysgoloriaethau israddedig ac ôl-radd i fyfyrwyr sy’n astudio cyrsiau addysg uwch drwy gyfrwng y Gymraeg. Erbyn hyn mae’r Coleg wedi noddi dros 100 o fyfyrwyr PhD. Am fwy o wybodaeth am waith y Coleg Cymraeg Cenedlaethol a changen Prifysgol Caerdydd o'r Coleg, cysylltwch ag Elliw Iwan, Swyddog y Gangen: IwanEH@colegcymraeg.ac.uk. Ceir gwybodaeth lawn am waith y Coleg Cymraeg yn ogystal ar eu gwefan: www.colegcymraeg.ac.uk\nGofynion: Mae’r gallu i siarad Cymraeg yn hanfodol. Disgwylir i ymgeiswyr feddu ar radd dosbarth cyntaf neu 2:1 mewn athroniaeth, gwleidyddiaeth neu feysydd cymharol. Mae cael gradd Meistr yn fantais ond nid yw’n hanfodol. Dylai’r ymgeisydd fod yn llawn brwdfrydedd ac yn greadigol gyda sgiliau cyfathrebu cryf ysgrifenedig a llafar.\nGallwch gyfeirio unrhyw ymholiadau anffurfiol at Dr Huw L Williams\nAm gyngor gweinyddol ynglŷn â sut i wneud cais, cysylltwch â:\nFfôn: +44 (0)29 20 874 315\nGallwch ddod o hyd i'r ffurflen gais ar-lein\nPwysig: Cofiwch restri'r cais o dan 'Gwleidyddiaeth a’r Gyfraith' ar y ffurflen ar-lein.


WELSH-TERMAU-CYMRAEG February 2015\nATB/RE: Better a carrot than a stick\nMon, 2 Feb 2015 17:14:27 +0000\nMae Corpws cyfochrog y Cynulliad yn dda i roi syniadau am bethau o'r math hwn. Gw. http://www.corpws.org/ycofnod/\nDefnyddir 'abwyd' yno yn aml - ond falle nad yw'r syniad  fwyta abwyd (neu mwydyn i ni yn y de) mor ddeniadol!\nOddi wrth: Discussion of Welsh language technical terminology and vocabulary [mailto:[log in to unmask]] Ar ran/On Behalf Of Geraint Lovgreen\nAnfonwyd: 02 February 2015 17:10\nPwnc: Re: Better a carrot than a stick\nDwi ddim yn gweld problem efo sôn am foronen a ffon yn Gymraeg - nid\nidiom Saesneg ydi o yn gymaint â darlun ffeithiol o sut mae cael mul i\nsymud. Dwi'n siwr fy mod i wedi clywed yr ymadrodd yn Gymraeg fwy nag\nOn 02/02/2015 16:57, Claire Richards wrote:\n> Mae "You catch more flies with honey than with vinegar" yn ymadrodd Saesneg eitha cyfarwydd.  O'r Unol Daleithiau yn wreiddiol, o bosibl?  Mae yn y "McGraw-Hill Dictionary of American Idioms and Phrasal Verbs", yn sicr.\n> Ond mae'r foronen 'ma'n dipyn o bos.\n> From: Discussion of Welsh language technical terminology and vocabulary [mailto:[log in to unmask]] On Behalf Of Ann Corkett\n> Sent: 02 February 2015 16:53\n> Subject: Re: Better a carrot than a stick\n> Cofiaf, pan oeddwn i'n ddysgu Cymraeg, rhyw hen ffermwr yn dweud wrthyf yn Saesneg "You catch more flies with honey than with vinegar".  Synnwn i ddim petai o'n cyfieithu dywediad o'r Gymraeg, ond 'rwy'n amau, o ran bwyta'n iach, y byddai finegr (seidr) yn cael mwy o glod na mel, felly nid yw'r dywediad yn mynd i fod yn fawr o help ichi hyd yn oed os gall rhywun ddod o hyd iddo.\n> On 02/02/2015 16:34, Gareth Jones wrote:\n>> Tybed a oes unrhyw un ohonoch yn gallu awgrymu idiom yn Gymraeg sy'n cyfle'r un neges? Cyfeiriad at raglen bwyta'n iach sydd yma:\n>> (Enw'r rhaglen) is a carrot not a stick.\n>> Sent from my BlackBerry(r) wireless device\n>> Version: 2015.0.5645 / Virus Database: 4273/9043 - Release Date:


MUM MAM DUMB DAMN gan Eli Acheson-Elmassry\nLleoliad: Safle Cefl, Galeri, Caernarfon\nDyddiad Cau: 20/02/2018\ngan Eli Acheson-Elmassry\nArddangosfa unigryw sydd wedi ei greu mewn ymateb i gyflwr Alzheimer gan yr artist Eli Acheson-Elmassry am ei pherthynas hi gyda’i mam oedd yn byw gyda’r cyflwr.\nAgorir yr arddangosfa am 14:00 dydd Sul, 14.01.18 gyda perfformiad arbennig yn rhan o’r seremoni. Croeso cynnes i bawb!\nI gydfynd gyda’r arddangosfa, bydd Eli yn arwain gweithdai sydd yn addas i bobl sydd yn byw gyda dementia (a’u teuluoedd). Llefydd cyfyngedig – i archebu (£5 yr un neu manteisiwch ar y cynnig o 4 tocyn am £12) – 01286 85 222. Cyhelir y gweithdai:\nSadwrn | 20.01.18 | 10:00 – 11:00, 11:30 – 12:30, 13:00 – 14:00.\nMwy am yr artist:\nDiléit Eli Acheson-Elmassry yw ymchwilio i natur gorfforol a metaffisegol y berthynas rhwng pethau byw a difywyd. Mae’r pethau sy’n arwyddocaol yn ei bywyd, a’r berthynas mae hi’n ei theimlo â nhw drwy eu defnyddio neu eu cyfleu, yn ganolbwynt i archwiliad ffurfiol ac amlygiad gweledol materol. Ambell waith efallai fod yr eitemau hyn wedi cynrychioli brwydrau gyda’i syniad hi ei hun o hunaniaeth bersonol. Trwy afael mewn pethau, a sylwi a myfyrio arnynt, mae ei chelfyddyd yn ysgogi o’r newydd archwiliad dyfnach o wneuthuriad yr hunan, ei hunaniaeth a’i ymdeimlad. Ymchwil yw’r gweithgaredd creadigol hwn i faterion cymdeithasol ac ysbrydol a’r parthau gwleidyddol ehangach, gan gynnwys haenau cymhleth gwireddiad personoliaeth, natur yr enaid a ffiseg ymwybyddiaeth.\nMae Eli Acheson-Elmassry yn gweithio mewn amrediad o gyfryngau cerfluniol, ffabrig a phaent, gan gynnwys latecs, i greu cerfluniau a gosodweithiau lliwgar ‘ystwyth o gorff’ sydd yn fath o feta-wrthrych. Gall y gwaith gynnwys elfennau fideo a goleuo. Gan ddefnyddio pethau a geir yn gyffredin yn y ty, neu wrthrychau gwneuthuredig mawr, mae hi’n gafael mewn eitemau o arwyddocâd iddi ac yn eu hailffurfio er mwyn ailgyflyru eu rôl, awgrymu cyfliniadau ystyr newydd a chyflwyno ysbryd amgen i’w ffurf. Mae ei gwaith diweddar yn ymdebygu i groen lliwgar, yn ddirlawn ddwys ac eto’n lled-dryloyw a gyda breuder elastig, math o epidermis cymdeithasol-seicolegol.\nMae tarddiad credoau crefyddol, y tebygrwydd rhyngddynt a’r modd y maen nhw’n gwrth-ddweud ei gilydd, yn destun delfrydol ar gyfer holi athronyddol, yn sgîl ei phrofiad o fywyd o fewn teuluoedd Cristnogol a Mwslimaidd ym Mhrydain, yr Aifft a Saudi Arabia. Wrth ofyn cwestiynau sy’n ceisio dehongli ymatebion hanesyddol ledled y byd i’r modd y mae bodau dynol yn canfod dimensiwn ysbrydol mewnol ac allanol, sefydlir ffocws i ymchwiliad a mynegiant barddonol. Mae cwestiynau tiriogaeth, geowleidyddol, domestig, teuluol, ynghyd â gwrthdrawiadau dealltwriaeth diweddar rhwng y seciwlar a’r ysbrydol, yn gwestiynau o bwys. Trwy ei gwaith mae’n ceisio gwneud cysylltiadau, o ran teimlad a meddwl, rhwng y gwahanol fydoedd hyn, gan herio’r tybiaethau arferol.\nEr mai yng ngogledd Cymru y mae hi’n byw bellach, mynychodd Eli Acheson-Elmassry Ysgol Gelf Glasgow (1990) a Phrifysgol Metropolitan Leeds (MFA 2000). Treuliodd chwe blynedd yn Saudi Arabia (2004-2010), lle daeth ei gwaith celf i sylw cenedlaethol. Ers cynnal arddangosfa unigol fawr yn Jeddah yn 2010 bu’n arddangos ar hyd a lled Ewrop a’r Dwyrain Canol yn ogystal ag yn Llundain ac yng Nghymru.\nOs hoffech gael eich ystyried ar gyfer arddangos eich gwaith yn y Safle Celf yn Galeri, neu yng nghistiau Cywrain, cysylltwch â:\nLisa Taylor | lisa.taylor@galericaernarfon.com | 01286 685 208\nGellir lawrlywtho ffurflen wybodaeth/manylion pellach yma


Fframwaith sefydlu gofal cymdeithasol|Gofal Cymdeithasol Cymru\nAdnoddau a chanllawiau / Sefydlu\nDiweddarwyd diwethaf: 05 Mawrth 2020\nMae Fframwaith Sefydlu Cymru ar gyfer Iechyd a Gofal Cymdeithasol (AWIF) yn cefnogi gweithwyr newydd yn ystod cyfnod sefydlu eu cyflogaeth. Mae'n cynnwys yr egwyddorion a'r gwerthoedd, y wybodaeth a'r sgiliau sydd eu hangen ar weithwyr i wneud eu rôl yn gymwys ar y cam hwn o'u datblygiad.\nSut bydd AWIF yn helpu gweithwyr Beth sydd wedi'i gynnwys yn yr AWIF Eich cefnogi chi i weithredu'r AWIF Sut i gwblhau'r Wobr Egwyddorion a Gwerthoedd ar-lein Gweithwyr sydd wedi cwblhau'r Wobr L2 mewn Sefydlu Gofal Cymdeithasol Mwy o wybodaeth am yr AWIF Cysylltu â ni\nSut bydd AWIF yn helpu gweithwyr\nBydd AWIF yn helpu gweithwyr i:\nddeall eu rôl – beth ddisgwylir ganddyn nhw a pha gefnogaeth disgwylir\nddod yn gyfarwydd gyda’u hamgylchedd gwaith ac unrhyw wybodaeth pwysigrwydd sydd angen arnynt i wneud eu swydd yn dda\nddod i adnabod eu cydweithwyr ac i ddatblygu perthnasau gweithio da\nddeall sut orau i gefnogi’r unigolion rydych chi’n gweithio gyda.\nGwyliwch y fideo fer hon lle mae gweithwyr gofal cymdeithasol, y rhai sy'n gyfrifol am ddarparu sefydlu, rheolwyr, gofalwyr a phobl sy'n defnyddio gwasanaethau yn egluro pwysigrwydd sefydlu da, cadarn.\nBuddion sefydlu da\nBeth sydd wedi'i gynnwys yn yr AWIF\nMae saith adran i'r AWIF, mae pob adran yn cynnwys logiau cynnydd a llyfrau gwaith.\nMae’r logiau cynnydd i gofnodi cyrhaeddiad yr amcanion dysgu ar gyfer pob adran.\nGellir defnyddio’r gweithlyfrau i gefnogi gweithwyr i gasglu’r dystiolaeth sydd ei angen i gwbwlhau’r logiau cynnydd. Mae’r gweithlyfrau yn cynnwys astudiaethau achos, ffilmiau a chwestiynnau i gefnogi dysgu.\nGweithlyfrau sy’n cynnwys astudiaethau achos, ffilmiau a chwestiynnau i gefnogi dysgu.\nMae adnoddau ac arweiniad ar gael i gefnogi rheolwyr a gweithwyr i gwblhau'r AWIF.\nEich cefnogi chi i weithredu'r AWIF\nMae dau becyn briffio wedi’u datblygu i’ch cynorthwyo i weithredu’r AWIF.\nMae pecyn briffio wedi'i ddatblygu i gynorthwyo hwyluswyr i gyflwyno sesiwn ddysgu a gwybodaeth i'r rhai sy'n gyfrifol am gyflwyno sefydlu.\nDylai'r pecyn hwn gael ei ddefnyddio gan y rhai sy'n gyfrifol am gefnogi cyflogwyr, rheolwyr ac eraill sydd â rôl wrth ddarparu a chefnogi sefydlu ar gyfer gweithwyr newydd.\nPecyn briffio i gefnogi gweithredu AWIF\nMae yna gyflwyniad i gefnogi cyflwyno pecyn briffio AWIF.\nCyflwyniad i gefnogi cynnal y pecyn briffio AWIF\nYn ogystal mae pecyn briffio arall wedi’i ddatblygu i gefnogi AWIF, y broses o ddatblygu’r cymwysterau newydd ar gyfer iechyd a gofal cymdeithasol a’r llwybrau cofrestru.\nBriff i gefnogi gweithredu Haf 2019\nSut i gwblhau'r Wobr Egwyddorion a Gwerthoedd ar-lein\nGall gweithwyr gwblhau'r Wobr Egwyddorion a Gwerthoedd ar-lein.\nMae'r wobr yn seiliedig ar ddwy adran gyntaf yr AWIF ac mae'n cynnwys llyfr gwaith a phrawf cwestiynau amlddewis. Gellir gweithwyr sy'n gweithio gydag oedolion neu gyda phlant a phobl ifanc gwblhau'r fersiwn ar-lein.\nEwch i fersiwn ar-lein y Wobr Egwyddorion a Gwerthoedd (Oedolion neu Blant a Phobl Ifanc).\nGweithwyr sydd wedi cwblhau'r Wobr L2 mewn Sefydlu Gofal Cymdeithasol\nRydym wedi nodi pa feysydd dysgu sydd wedi'u cynnwys yn yr AWIF os yw gweithwyr eisoes wedi cwblhau Gwobr L2 mewn Sefydlu Gofal Cymdeithasol.\nMae hyn yn sicrhau bod dysgu blaenorol yn cael ei gydnabod ac i osgoi dyblygu dysgu.\nMapio dysgu rhwng y Dyfarniad L2 mewn Sefydliad Gofal Cymdeithasol (Cymru) a’r fframwaith sefydlu cymru gyfan ar gyfer iechyd a gofal cymdeithasol\nMwy o wybodaeth am yr AWIF\nDyma rai cwestiynau cyffredin i gefnogi gweithrediad yr AWIF. Mae'r ddogfen hon yn cael ei hadolygu a'i diweddaru yn rheolaidd.\nCwestiynau cyffredin ar gyfer y fframwaith sefydlu Cymru gyfan Gorffennaf 2018\nOs na allwch ddod o hyd i'r ateb yr ydych yn edrych amdano Cysylltwch â ni, byddwn yn eich helpu.


North Wales Fire and Rescue Service support Dementia Action Week - Newyddion - Gwasanaeth Tân ac Achub Gogledd Cymru\nGwasanaeth Tân ac Achub Gogledd Cymru yn cefnogi Wythnos Gweithredu ar Ddementia\nPostiwyd 21/05/2018 11:11:17\nMae Gwasanaeth Tân ac Achub Gogledd Cymru yn cefnogi ymgyrch genedlaethol i gefnogi ymwybyddiaeth o ddementia'r wythnos hon.\nCynhelir Wythnos Gweithredu ar Ddementia rhwng 21ain – 27ain Mai a’r nod yw annog pobl i drafod eu pryderon mewn perthynas â dementia.\nY llynedd cafodd Gwasanaeth Tân ac Achub Gogledd Cymru oedd y sefydliad cyntaf yn y rhanbarth i gael ei adnabod fel sefydliad sydd yn ‘Gweithio tuag at fod yn Ddementia-Gyfeillgar’.\nFel rhan o’r fenter, mae’r Gwasanaeth yn mynd ati’n rhagweithiol i annog trigolion i wneud yn siŵr eu bod nhw’n fwy ymwybodol o berthnasau, ffrindiau neu bobol yn y gymuned sydd o bosib yn ddioddef o ddementia, er mwyn eu diogelu’n well.\nMae pobl sydd yn byw gyda dementia mewn mwy o berygl o ddioddef tân oherwydd diffyg canolbwyntio, cof tymor byr, angof a dryswch ynglŷn â sut i ddefnyddio offer. Fe allant hefyd gael trafferthion wrth fynd allan mewn achos o dân neu ddeall beth sydd yn mynd ymlaen.\nMae’r Gwasanaeth wedi bod yn gweithio mewn partneriaeth â’r Gymdeithas Alzheimer’s i helpu pobl sydd yn byw gyda dementia drwy wneud yn siŵr bod staff yn deall mwy am y problemau y mae pobl sydd yn byw gyda dementia yn eu hwynebu. Mae’r gwaith hwn yn cynnwys gwneud yn siŵr bod gan y gwasanaeth tân system atgyfeirio ar waith.\nMae nifer o staff wedi cwblhau sesiynau ymwybyddiaeth i ddeall y cyflwr yn well a deall sut y gallant gefnogi unigolion sy’n dioddef o’r cyflwr. Yn ystod archwiliad diogelwch cartref, mae staff y gwasanaeth tân ac achub wedi cael eu hyfforddi i atgyfeirio unigolion a allai elwa o gyngor a chyfarwyddyd pellach gan y Gymdeithas Alzheimer’s. Yn yr un modd, fe all y Gymdeithas Alzheimer’s hefyd atgyfeirio cleientiaid a allai elwa o archwiliad diogelwch cartref gan y gwasanaeth tân ac achub.\nMae’r cydweithio rhwng Gwasanaeth Tân ac Achub Gogledd Cymru a’r Gymdeithas Alzheimer’s nid yn unig yn gweithio tuag at sicrhau bod pobl gyda dementia yn ddiogel yn y cartref, ond mae hefyd yn helpu i ddatblygu cymunedau diogel ac amyneddgar fel rhan o Ddeddf Llesiant Cenedlaethau’r Dyfodol (Cymru) 2015. Mae’r ddeddf yn gofyn ar i gyrff cyhoeddus feddwl am lesiant cymdeithasol, economaidd, amgylcheddol a diwylliannol Cymru yn yr hir dymor trwy weithio’n agosach gyda phobl a chymunedau a chyda’n gilydd.\nMeddai Paul Scott, Pennaeth Diogelwch Cymunedol:\n“Fe all cefnogaeth gan staff, o ganlyniad i gynyddu eu hymwybyddiaeth, wneud gwahaniaeth mawr i’r bobl hynny sydd yn byw gyda dementia.\n“Mae iechyd, diogelwch a lles pobl sydd yn byw gyda dementia yn bwysig iawn i ni ac rydym yn falch o gael gweithio gyda’r Gymdeithas Alzheimer’s i gefnogi pobl sydd yn byw gyda dementia ynghyd â’u teuluoedd.\n“Rydym ni fel sefydliad yn cydnabod gwerth bod yn sefydliad Dementia-Gyfeillgar oherwydd ein bod yn cydnabod bod mwy a mwy o bobl hŷn sydd mewn perygl o dân hefyd yn byw gyda dementia. Rydym yn gobeithio gweithio gyda sefydliadau tebyg yn y dyfodol i helpu i amddiffyn ein cymunedau.”


Theatr Gerddorol Lefel 3 Blwyddyn 2\nRwy’n 18 ac yn astudio theatr gerddorol ar hyn o bryd ar Gampws Crosskeys. Yn y flwyddyn nesaf, byddaf yn astudio ‘BA anhr addysg gynradd gyda QTS’ ym Mhrifysgol Met Caerdydd. Rwyf yn edrych ymlaen at gael dechrau’r cwrs hwn a phrofi bywyd Prifysgol. Dewisais y gân hon gan fod ‘Grease’ yn un o fy hoff sioeau cerdd, a phan wyliais y sioe gerdd am y tro cyntaf, roeddwn wrth fy modd â chymeriad ‘Rizzo’ ac yn hoff iawn o’r comedi y tu ôl i’w chân ‘Sandra Dee’.\nYn y fideo hwn, perfformiais ‘Ease My Mind’ gan Ben Platt. Mae Ben Platt yn seren theatr gerddorol Broadway. Serennodd yn y cast gwreiddiol o ‘Dearl Evan Hansen’ ac mae hefyd wedi ymddangos mewn ffilmiau fel ‘Pitch Perfect’ a chyfres Netflix o’r enw ‘The Politician’.\nMae ‘Ease My Mind’ yn gân am ei berthnasoedd â phobl sy’n agos iddo a’i heriau iechyd meddwl. Felly, er fy mod yn mwynhau canu’r gân, rwyf hefyd yn medru uniaethu â hi ar lefel bersonol.\nAr ôl coleg, rwyf am fynd ymlaen i wneud blwyddyn sylfaen ym Manceinion ar gyfer cwrs theatr gerddorol mewn ysgol ddrama. Rwy’n edrych ymlaen yn arw i barhau ar y daith hon tuag at yr yrfa yr wyf wedi’i dewis ac rwy’n bwriadu perfformio yn y West End.\nAr gyfer fy narn cyfnod clo, perfformiais fersiwn acwstig o ‘Beautiful City’ gan Godspell. Roeddwn i’n chwarae gitâr ac yn canu; dewisais chwarae fy hun yn hytrach na pherfformio gyda thrac cefndir i ddangos sut mae pobl wedi bod yn ymarfer a rhoi cynnig ar sgiliau newydd yn ystod y cyfnod clo. Mae’r gân hon yn symboleiddio gobaith a dechreuadau newydd, ac rwy’n meddwl ein bod oll yn profi hyn ar hyn o bryd, ac yn mynd i brofi hyn drwy gydol y sefyllfa bresennol\nLlinell gyntaf y gytgan yw ‘we can build, build a beautiful city’, a gall y llinell hon ei hun fod yn gysylltiedig ag ailadeiladu cymdeithas a’r economi yn y dyfodol.\nY flwyddyn nesaf, byddaf yn astudio Theatr Gerddorol (Bygythiad Triphlyg) ym Mhrifysgol Chichester.\nPenderfynais ganu cân gan fy mod yn hyderus yn y maes hwnnw. Cefais drafferth dod o hyd i gân i ddechrau, ond cefais hyd i gân rwyf wrth fy modd yn ei chanu o’r enw ‘Reflections’ o’r ffilm Disney ‘Mulan’. Rwyf wedi cael adborth cadarnhaol yn ôl ar ôl canu’r gân hon, felly rwy’n meddwl ei fod wedi bod yn ddewis gwych.\nRwyf wedi bod yn perfformio ers imi fod yn ddwy yn y sioe “The Wizards of Oz” ac rwyf wedi parhau i berfformio drwy gydol fy mywyd yn yr ysgol, clybiau drama a’r coleg. Ar gyfer y flwyddyn nesaf, byddaf yn parhau gyda fy ngwersi canu, clybiau drama ac yn dechrau Maddog a, gobeithio, y BBC. Byddaf yn parhau i ddysgu fy nghrefft.\nAr gyfer fy narn perfformiad cabaret, dewisais berfformio’r gân ‘Somebody, Somewhere’ o’r sioe gerdd ‘The Most Happy Fella’. Roeddwn i eisiau recordio’r darn i ddangos cyferbyniad rhwng y caneuon a’r cymeriadau yr wyf fel arfer yn eu portreadu fel mynegiant o’m hyblygrwydd fel perfformiwr, a hefyd fy hiraeth presennol i gael gweld fy nghariad eto, oherwydd nid wyf wedi ei gweld ers dechrau’r cyfnod clo. Rwyf wedi cael fy nerbyn i 2/3 o fy newisiadau prifysgol hyd yn hyn, ac yn disgwyl clywed yn ôl gan fy sefydliad dewis cyntaf, GSA.\nDewisais berfformio monolog o’r ddrama “The Oh F**K Moment” ar gyfer ein prosiect diwedd blwyddyn yn ystod y cyfnod clo. Mae’r ddrama hon yn gomedi ynghylch sgwrs gyda phobl sydd wedi gwneud llanast o rywbeth ac yn ddigon dewr i gyfaddef eu bod wedi, felly mae’n ddathliad o gamgymeriadau pobl. Dewisais fonolog o’r ddrama hon oherwydd rwyf wir yn hoffi sut mae profiadau chwithig pobl yn cael eu troi i fod yn rhywbeth doniol, oherwydd mae pawb yn gwneud camgymeriadau ac weithiau mae’n rhaid i ni chwerthin. Ar ddiwedd y flwyddyn hon, rwy’n gobeithio cael swydd sy’n cynnwys elfennau o theatr gerddorol.\nCanais There Are Worse Things I Could Do. Penderfynais ganu’r gân hon oherwydd fy mod yn llawer llai cyfforddus yn canu o gymharu â pherfformio monolog. Mae’r gân hefyd allan o un o fy hoff sioeau cerdd, Grease, sef y sioe gyntaf i mi ei gweld ar lwyfan. Y flwyddyn nesaf, byddaf yn astudio Theatr Gymunedol ym Mhrifysgol Met Caerdydd.\nDarnau unigol Officer Lockstocks o fonolog agoriadol Urinetown. Lockstock yw’r adroddwr sy’n torri’r 4ydd wal, ac yn y rhan hon, mae’n dangos i’r gynulleidfa yr hyn y maent angen eu gweld er mwyn deall y sioe.\nRwy’n bwriadu cymryd blwyddyn allan i weithio, ennill arian tra’n perfformio mewn cynifer o gynyrchiadau â phosibl tra’n mynychu dosbarthiadau Canu a Dawnsio er mwyn i mi allu paratoi fy hun yn well a gwella fy sgiliau er mwyn gwneud cais i ysgol ddrama, a gobeithio dechrau fy ngyrfa yn y celfyddydau perfformio.\nDewisais ganu’r gân ‘Andante, Andante’ o Mamma Mia 2, ar gyfer prosiect cyfnod clo diwedd blwyddyn, am y rheswm syml fy mod wrth fy modd â’r ffilm/sioe gerdd hon ers i mi ei gwylio gyntaf ar ddechrau’r cyfnod clo. Dewisais y gân hon yn benodol, gan fy mod wrth fy modd â’r neges y tu ôl i’r geiriau ac ystyr y teitl. Mae ‘Andante’ yn golygu’n araf yn Eidaleg, sydd, yn y cyfnod presennol hwn, yn gynrychioliad perffaith o fywyd bob dydd. Ar ddiwedd y flwyddyn hon, rwy’n gobeithio cael swydd llawn amser sy’n cynnwys elfennau o theatr gerddorol mewn rhyw ffordd.\nMary Dean-Calnan Mae’r darn hwn rwyf wedi ei roi at ei gilydd yn ailberfformiad o olygfa a osodwyd mewn asiantaeth garu o sioe deledu o’r enw ‘The League of Gentlemen’. Rwyf wedi dewis gwneud yr olygfa hon gan fy mod yn teimlo y gallaf ei pherfformio’n dda, wrth hefyd ddangos fy hyblygrwydd fel actores gan fy mod yn chwarae dau gymeriad gwrthgyferbyniol o fewn y darn. Rwyf yn cymryd blwyddyn allan oddi wrth addysg i benderfynu beth i’w wneud yn y dyfodol, fodd bynnag, mae prentisiaeth cynhyrchu cyfryngau gyda’r BBC ar gael, sy’n swnio’n eithaf apelgar i mi.\nMae’r darn rwyf wedi penderfynu ei berfformio yn gân o’r sioe gerdd, Heathers. Rwyf yn canu’r gân “Lifeboat” sydd wedi ei chanu gan Heather Macnamara yn y sioe gerdd. Penderfynais ganu’r gân hon oherwydd rwy’n credu ei bod yn dangos fy ystod yn dda a gallaf wir uniaethu â’r gân.\nLlwybr dilyniant: Rwy’n gobeithio dod yn ganwr llawn amser ym mharciau gwyliau Haven, ond rwyf ar hyn o bryd yn perfformio ar benwythnosau mewn tafarndai fel artist unigol, sy’n rhywbeth rwy’n ei fwynhau’n fawr. Rwy’n gobeithio parhau i berfformio yn y dyfodol a sefydlu fy ngrŵp drama amatur fy hun.\nMae fy narn yn fonolog ddychanol o ddrama o’r enw White People’ a ysgrifennwyd gan J. T Rogers. Yn y monolog hwn mae fy nghymeriad yn bod yn hiliol tuag at bobl dduon, ond hefyd yn derbyn yr hyn mae’n ei ddweud oherwydd ei fod yn gwybod na all newid bod pobl dduon yn rhan o’i ‘gymuned’, mae mân bethau y mae’n gweld yn ei wylltio, ac mae’n lleisio ei bryderon yn blaen gyda’i gyd-weithiwr gwyn.\nYn y flwyddyn academaidd nesaf byddaf yn astudio ym Mhrifysgol Gorllewin Llundain, yn astudio BA mewn Actio.


BBC - Cymru - Bywyd - Straeon - Pwysigrwydd cofio'r Holocost\nPwysigrwydd cofio'r Holocost\n28 Ionawr 2010\nA hithau'n ddiwrnod cofio'r Holocost, Ionawr 28, bu Bwrw Golwg yn holi'r Dr Marion Löffler, Cymrawd Ymchwil yn y Ganolfan Uwchefrydiau Celtaidd yn Aberystwyth, am arwyddocâd y diwrnod ioddi hi fel Almaenes ifanc.\n"Mae hyn," meddai, "yn bennod dywyll iawn, iawn, yn hanes yr Almaen ac yn un sy'n gwneud i mi deimlo yn euog , yn drist ac yn grac iawn bod Almaenwyr wedi gallu gadael i hyn ddigwydd." Bu'n sôn hefyd sut y mae rhai o awduron mawr yr Almaen wedi delio a'r peth. "Mae rôl yr awdur . . . yn bwysig iawn," meddai. "Yr awdur yw cydwybod y genedl a dyna pam mae pobl yn mynd mor ypset pan fo un o'r awduron mawr fe; Gunter Grass yn cyfaddef ei fod e fel llanc ifanc iawn, iawn, . . . yn gorfod ymuno a'r fyddin mewn rhyw ffordd ac [mai] uned o'r SS oedd hi."\nFe'i holwyd hefyd am yr arweiniad mae'r sefydliadau crefyddol yn ei roi.\nYnglŷn â phwysigrwydd y cofio dywedodd:\n"Mae'n bwysig iawn cofio gan fod y genhedlaeth olaf sydd yn cofio fel tystion yn diflannu ac mae gen i ddau o blant, pump a saith mlwydd oed, mae'n rhaid iddyn nhw wybod beth ddigwyddodd oherwydd dim ond trwy wybod a gweithio drwy'r hyn ddigwyddodd i bob cenhedlaeth mae modd cychwyn eto ac mae modd ffeindio ffyrdd mwy creadigol i ddelio gyda'r cof ac mae'r delio, wrth gwrs, yn cynnwys gwneud yn siŵr fod hyn byth yn digwydd eto." Gellir gwrando ar y sgwrs trwy glicio ar y darn llwyd ar gychwyn yr erthygl hon.\nDr Marion Löffler - ar wefan y Ganolfan Uwchefrydiiau Celtaidd\nGwefan Hanes BBC Cymru


Brand newydd S4C yn ennill Gwobr yr EBU\nMae S4C wedi ennill ei gwobr fawr gyntaf am ei brand newydd yng Ngwobrau'r Undeb Darlledu Ewrop (EBU) yn Lucerne, Y Swistir yr wythnos hon.\nLansiwyd y brand newydd, a gaiff ei integreiddio yng ngwasanaethau S4C ar yr awyr, oddi ar yr awyr ac ar-lein, fis Ionawr eleni er mwyn disodli'r hen frand a oedd wedi bod ar waith ers 1993.\nWedi ei gydlynu gan Dylan Griffith, Cyfarwyddwr Creadigol S4C, a’i greu ar gyfer S4C gan Proud Creative, nod y brand yw rhoi diwyg ac agwedd gyfoes i S4C a fydd yn paratoi'r Sianel at yr oes ddigidol-yn-unig yn 2009.\nEnillodd y brandio newydd y wobr am y ‘Pecyn Cyfan’ yng Nghategori’r ‘Dylunio Gorau’, sef y brif wobr a roddir gan yr EBU Connect, y gymdeithas bwysicaf ar gyfer darlledwyr y byd. Meddai Max Johns, Cydlynydd EBU Connect: “Fe wnaeth arddull unigryw’r pecyn cyfan a gyflwynwyd gan S4C greu argraff fawr ar y beirniaid. Roedd y beirniaid o’r farn bod yr holl elfennau amrywiol yn creu pecyn crwn, cyflawn. Mae gofyn am ddewrder i greu pecyn gweledol o’r newydd ac mae’n dangos hyder yn y rhaglenni. Mae’n rhoi balchder i bobl weithio i sianel sy’n unigryw.”\nMeddai Iona Jones, Prif Weithredwr S4C: “Nod y brand newydd yw adlewyrchu agenda S4C ar gyfer rhagoriaeth greadigol ac i helpu i roi amlygrwydd i’r Sianel fel darlledwr aml-lwyfan yn yr amgylchfyd digidol. Rydym yn falch iawn fod y brand ei hunan bellach yn cael ei gydnabod am ei ragoriaeth greadigol gan un o brif sefydliadau’r diwydiant darlledu.”\nYchwanega Dylan Griffith, Cyfarwyddwr Creadigol S4C, “Roeddem am i hunaniaeth newydd y Sianel adlewyrchu apêl eang a chyfoes holl wasanaethau S4C. Mae’r wobr ‘Pecyn Cyflawn’ yma yng Ngwobrau Dylunio’r EBU yn cydnabod ein bod yn cyflwyno delwedd gyffrous, ddeinamig a datblygedig y Sianel i gynulleidfa ryngwladol ymhob cyfrwng.”\nMae’r gyfres gychwynnol o ffilmiau hyrwyddo, a saethwyd mewn lleoliadau amrywiol ar hyd a lled Cymru, yn seiliedig ar y syniad o berthyn ac o atyniad i Gymru, ble bynnag y bo rhywun. Rhoddodd y cyfarwyddwr arobryn Simon Ratigan ei stamp gweledol arbennig ei hun ar y gwaith creadigol. Ymhlith y cyfranwyr eraill i’r prosiect roedd: Minivegas, Freefarm, The Acid Casuals, Marc Ortmans, Rushes, John Hill, Ariane Geil, Lineto a Core Multimedia.\nNodiadau i Olygyddion: Ers 1991, cynhelir cynhadledd yr EBU Connect yn flynyddol mewn lleoliad gwahanol yn Ewrop. Trefnir y gynhadledd ar gyfer pobl broffesiynol yn y diwydiant teledu sy’n ymwneud â hyrwyddo ar sgrin, marchnata a chyflwyno, dylunio a brandio. Caiff ei gydnabod yn fwyfwy fel prif fforwm ar gyfer y rhai sy’n ymwneud â gwasanaethau creadigol ym myd teledu yn Ewrop. Nod y gynhadledd yw annog cyfathrebu cyson a chyfnewid gwybodaeth.\nRoedd rhan o’r gynhadledd yn 2007 yn cynnwys sesiynau ar ail-frandio, gydag esiamplau o S4C, BBC1, y sianel Almaenig, MDR a phrif sianel gyhoeddus De’r Affrig, SABC 1.


Cwmnïau 'â diddordeb' yn safle Ford News\nCwmnïau 'â diddordeb' yn safle Ford\nMae cwmnïau o Gymru wedi dangos diddordeb mewn buddsoddi yn safle ffatri Ford ym Mhen-y-bont, yn ôl Gweinidog a Economi, Ken Skates. Mae Mr-Skates wedi galw a\n12 Juni 2019 Mittwoch 02:00\nMae cwmnïau o Gymru wedi dangos diddordeb mewn buddsoddi yn safle ffatri Ford ym Mhen-y-bont, yn ôl Gweinidog a Economi, Ken Skates.\nMae Mr-Skates wedi galw ar y cwmni ceir ich roi gwybod os fyddai ' r safle yn addas ar gyfer y cwmnïau hyn.\nCyhoeddodd y cwmni wythnos ddiwethaf bydd y y ffatri yn cau ym mis Medi 2020, gyda cholled 1,700 o swyddi.\nYn sgil cau safle Pen-y-bont, mae Mr-Skates wedi annog Ford ich wneud "buddsoddiad sylweddol" yn y gymuned.\nFord am gau ffatri Pen-y-bont yn 2020 Gweithwyr Pen-y-bont 'wedi' U bradychu'\nWrth ymateb ich gwestiwn yn y Senedd ddydd Mawrth, dywedodd Herr Skates fod angen i ' r cwmni "gydnabod ymrwymiad eine ffyddlondeb y bobl".\n"Byddwn yn cysylltu â Ford er mwyn gofyn bin fuddsoddiad sylweddol yn y gymuned ein' r rhai bydd yn cael eu heffeithio."\nMae awgrym VR Ineos yn un o 'r cwmnïau sydd yn ystyried defnyddio' r safle, ond mae un arbenigwr yn y diwydiant moduro yn rhybuddio na fyddai ' r cynnig ich greu cerbydau 4x4 ym Mhen-y-bont yn creu digon o swyddi ar gyfer yr holl weithlu.\n"Rydyn ni' N gweithio ar sawl posibilrwydd. Mae sawl cwmni rhyngwladol o Gymru wedi cysylltu â ni dros y dyddiau diwethaf ich ddatgan eu diddordeb yn y safle," meddai Herr Skates.\n"Mae hi' N 'andros o bwysig nawr VR Ford yn cydweithio â ni er mwyn penderfynu os yw' r safle yn addas ar gyfer y cwmnïau hyn."\nNid oedd awgrym pa gwmnïau oedd wedi cysylltu â 'r llywodraeth na chwaith o ba ddiwydiant y daw' r cwmnïau hyn.\n1 'RuPaul' s Drag Race stars-Adresse 'problematisch'... 2 Das FBI veröffentlichte seine Datei auf Playboy-Gründer... 3 Mit rechtlichen Herausforderungen, denen tut Trump... 4 Safari-park trauert 'tragischen Verlust von 2 Giraffen... 5 Besatzungen zu verlassenen Fabrik blaze 6 Krankenschwester killer 'war die gezielte einsamen... 7 Red Sox Superstar David Ortiz hat die zweite Operation... 8 'Undercover-Mutter' ist 'schockiert' Ihren Sohn '... 9 Stadt zu benennen Straßen nach bemerkenswerten Frauen 10 Frankreichs Macron Rücken Merkel für die EU-post...\n'RuPaul' s Drag Race stars-Adresse 'problematisch'...


1 Inch Caribî Blue Glass cashiw am Pit Tân, Lle tân, Filler ffiol, acwariwm addurniadau Gweithgynhyrchwyr a Chyflenwyr - China Factory - DAIXI\n1 Inch Caribî Blue Glass cashiw am Pit Tân, Lle tân, Filler ffiol, acwariwm addurniadau\n1 fodfedd cashiw gwydr glas caribbean gyfer pwll tân, lle tân, filler ffiol, Deunydd addurn acwariwm: Ailgylchu Gwydr Lliw: Maint glas Caribî: 1 Siâp Fodfedd: Smooth, cashiw-fel Arogl: Dim Advantage: Dim amhuredd, dim mwg, Nid Toddwch, Ddim yn Agenna. Cais: 1.Media gyfer Fireplace, Pwll Tân, Bowl Tân, ac ati ....\n1 fodfedd cashiw gwydr glas caribbean gyfer pwll tân, lle tân, filler ffiol, addurn acwariwm\nLliw: glas Caribî\nCaribïaidd cashew tân glas, yn gyffredin iawn a ddefnyddir ar gyfer lle tân a pwll tân, gellir ei defnyddio uiniqu neu gyda siâp colors.The eraill yn llyfn a chrwn, Eich lle tân ewyllys yn edrych yn wahanol gyda gleiniau glas Caribî o before.It yn dod â chynhesrwydd, glow a thangnefedd, ein hannog i ymlacio a dadflino.\nRydym yn un o gynhyrchwyr a chyflenwyr Tân Glass cashiw blaenllaw yn Tsieina. Os oes gennych ddiddordeb yn ein 1 modfedd cashiw gwydr glas caribbean gyfer pwll tân, lle tân, filler ffiol, addurn acwariwm, croeso i brynu'r cynnyrch gwydr o ansawdd a wnaed yn Tsieina gan ein ffatri. pris rhad ac isel a gwasanaeth rhagorol ar gael.\nHot Tags: 1 fodfedd Caribî cashiw gwydr glas ar gyfer pwll tân, lle tân, filler ffiol, addurn acwariwm, Tsieina, ffatri, gweithgynhyrchwyr, cyflenwyr, rhad, pris isel, a wnaed yn Tsieina\nPâr o: Gleiniau gwydr ar gyfer malu deunydd yn y Meysydd Deunyddiau Cemegol, paent, Deunyddiau llifyn a pigmentau, bwydydd, meddyginiaethau\nNesaf: 1 Fodfedd Amber Gwydr cashiw am Pit Tân, Lle tân, Filler ffiol, acwariwm addurniadau


Addasu parcio cyflenwyr meddalwedd canllawiau & gweithgynhyrchwyr & ffatri-disgownt cyfanwerthu parcio meddalwedd canllawiau-Wanbo\nCartref > Cynnyrch > Rheolydd canllawiau parcio > Meddalwedd canllawiau parcio\nY Cyfarwyddyd Meddalwedd ar gyfer Parcio\nCanllaw parcio dwbl; côd defnyddiwr: 999, cyfrinair mewnbwn: 111; cliciwch "OK". Gosodiad llawr parcio, cliciwch ar "Lleoliad llawr parcio", cliciwch ar "Newydd", cod mewnbwn, enw, strwythur eiddo, cliciwch "Save"....\nMeddalwedd ar gyfer Cyfrif Parcio\nSwyddogaeth Canllawiau Parcio System Meddalwedd Parcio Mae'r sgrin arddangos rheolaeth yn arwain y gyrrwr car i gyrraedd y man parcio yn gyflym o fewn amser byr, cynyddu cymhareb y defnydd o barcio, gwella'r amgylchedd parcio a gwella boddhad cwsmeriaid.\nMeddalwedd: Dadansoddiad ac Adroddiad Parcio Swyddogaeth a Gadwir Monitro a Rheoli Amserol Real\nMonitro mapiau, gall y defnyddiwr fonitro'r newid yng nghyflwr pob man parcio a ffigur y sgrin arweiniad. Ymholiad car mewn lot. Mewnbwn neu ddewiswch y dyddiad mynediad, cliciwch ar "ymholiad", ac holwch y wybodaeth am gar mewn...\nFel un o brif parcio meddalwedd canllawiau gweithgynhyrchwyr a chyflenwyr yn Tsieina, rydym yn darparu gwasanaethau personol a cyfanwerthu gorau gyda phris cystadleuol. Os gwelwch yn dda fod yn dawel i brynu disgownt parcio meddalwedd canllawiau gan ein ffatri.


Mae Jonathan yn rhannu ei stori ar sut y daeth yn Gyfarwyddwr Gwasanaethau Cymdeithasol a Thai, ac yn Llywydd Cymdeithas Cyfarwyddwyr Gwasanaethau Cymdeithasol Cymru:\nDechreuodd fy ngyrfa ym maes gofal cymdeithasol yn y sector elusennol, fel Gweithiwr Cymorth, gan weithio gydag oedolion sy’n byw gydag anabledd dysgu mewn lleoliad ysbyty. Yn ffodus i mi, dechreuais fy ngyrfa ar adeg pan oedd y sector gofal cymdeithasol yn symud tuag at gefnogi pobl yn y gymuned drwy flaenoriaethu gwasanaethau cymorth sy’n canolbwyntio ar yr unigolyn.\nSymudais i wasanaethau byw â chymorth gan fy mod dal yn awyddus i gefnogi pobl ag anableddau dysgu i fyw’n annibynnol. Gan ddechrau yn y maes hwn fel Gweithiwr Cymorth Uniongyrchol, symudais ymlaen wedyn i rôl reoli. Yno cefais ddigon o brofiad i ddechrau gweithio mewn awdurdod lleol yng Nghymru, a roddodd gyfle i mi weithio gyda llawer o wahanol bobl mewn amrywiaeth o leoliadau.\nRoeddwn yn gwybod fy mod am symud ymlaen ymhellach yn y maes a phenderfynais astudio Gwaith Cymdeithasol drwy’r Brifysgol Agored. Roedd hwn yn brofiad dysgu gwerthfawr i mi ac yn caniatáu i mi symud ymlaen i wahanol rolau ymarfer a rheoli, gweithio mewn gwasanaethau dydd, gofal preswyl i bobl hŷn a byw â chymorth.\nDrwy gydol fy ngyrfa, yr uchafbwynt bob amser yw ymgysylltu â’r bobl rwyf wedi’u cefnogi. Rwyf wedi mwynhau cwrdd â llawer o bobl wahanol sy’n hapus yn eu crwyn eu hunain, a dw i’n teimlo’n freintiedig fy mod wedi helpu i ddiogelu eu hannibyniaeth.\nByddwn yn argymell yn gryf swydd mewn gofal i unrhyw un sy’n ystyried newid gyrfa. Mae’r cyfle i chwarae rhan mewn cefnogi rhywun arall yn hynod o werthfawr, i chi a’r person rydych yn ei gefnogi. Efallai na fyddwch yn sylweddoli hynny, ond mae’r effaith y gallwch ei chael ar fywyd rhywun arall yn ddwys ac yn ddiamheuol.\nRwyf hefyd yn ddiolchgar i weithio i sefydliad sy’n cefnogi ei staff ac sy’n annog datblygiad personol. Mae cyfathrebu mewnol yn cael ei flaenoriaethu, gyda diwylliant dysgu agored ac ymdeimlad dwfn o bwrpas. Mae pawb yma’n credu mewn buddsoddi yn y staff hyfforddi a datblygu llwybrau gyrfa unigol. Dyma’r math o gymorth sefydliadol y mae fy ngyrfa wedi elwa’n fawr ohono, a bydd yn parhau i helpu pobl eraill i symud ymlaen yn eu gyrfaoedd eu hunain.\n"Ni waeth beth yw eich rôl o fewn y sector gofal cymdeithasol, boed yn rolau cynllunio, cyfrifeg neu godi tâl, mae'r bobl sydd angen cymorth bob amser wrth wraidd y gwaith."


Descendants Gemau Ar-lein\nYsgol Uwchradd Wicked Prom Teilwra\nGemau etifeddion straeon tylwyth teg Disney i ddod o\nDaeth Disney enwog am ei senarios treiglo at y straeon tylwyth teg enwog am thywysogesau, môr-forynion a gwahanol angenfilod. Adventures o'r cymeriadau ymgymryd â Twist newydd, wedi'u hategu gan fanylion a dod o hyd i apêl newydd. Ond pan fydd yr holl straeon tylwyth teg yn darllen ac yn ffilmio, mae angen i ddod o hyd i rywbeth newydd i'r stori yn parhau. Un o'r syniadau oedd y ffilm ffantasi gerddorol am blant o wahanol gymeriadau o straeon tylwyth teg, ac mae wedi bod yn sail ar gyfer y gêm etifeddion Disney. Yn yr ynys bell, hardd a hudolus cwpl brenhinol Aradon diystyru – Beast a Belle. Mae eu caredigrwydd at ei ddeiliaid denu i'r ynys a nwyddau gwych eraill, ond holl ddrwg hudolion, gwrachod, a dihirod eraill wedi cael eu cwblhau, ac wedi ei amgylchynu gan y rhwystr ar ynys Coll. O'i garchar, ni allant niwed posibl sillafu cymeriad da eu bod yn ddig yn gryf. Mae hyn yn para am 20 mlynedd nes iddo dyfu i fyny yn fab i'r cwpl dyfarniad – Tywysog Ben. Pan esgynnodd i'r orsedd, y peth cyntaf i'w gymryd archddyfarniad eithafol bardwn carcharorion ynys Lost, a chaniatáu ei fab i astudio yn yr Academi Magic, ynghyd â'r bobl leol Aradona. Yn gwrthwynebu rhieni Ben i ddechrau, ond yna yn rhoi ffordd i'w fab, a gwahoddodd bedwar o blant, disgynyddion y gelynion.\nO'r eiliad honno, antur anrhagweladwy y mae'r diffyg cynllwynio, twyll, eiddigedd a chenfigen. Roedd y gyfres ei ryddhau yn ystod yr haf, ond yn 2015 roedd etifeddion y gêm a falch ei gefnogwyr ifanc.\nMae'r genhedlaeth iau yn credu bod eu gweithredoedd yn gywir, ac mae'r rhieni yn unig hen ffasiwn ac yn anghofio ei ieuenctid ei hun. Yn wir, mae bywyd yn dechrau gyda rhaca, y mae pob brys genhedlaeth i ddod yn fwy nag unwaith neu ddwy. Dysgu oddi wrth gamgymeriadau personol – etifeddiaeth ei ieuenctid, a Ben, yn gwahodd plant ysgol uwchradd o elynion eu rhieni, roedd ysgogi problemau a ddechreuodd pan archebwyd Maleficent y pedwar i ddwyn godmother tylwyth teg ffon hud i ddefnyddio i reoli'r golau a hud tywyll.\nMel – merch, y wrach tywyll a enwir Maleficent. Mae harddwch miniog-tongued, cyflym-witted â chymeriad yr arweinydd.\nIvy –, olynydd y Frenhines Evil, bagiau mawr a fashionista.\nJay – mab Jafar. Fel un o ddisgynyddion gwir ei thad, cynysgaeddir â gyfrwys, deheurwydd trawiadol, carisma a edrych yn dda.\nCarlos – etifedd Cruella De Vil, enwog am ei gariad ymosodol o ffwr naturiol, sydd yn mynd i banig ofni cŵn.\nhwyl greadigol gyda'r Pedwarawd\n, etifeddion y gêm ar gyfer rhad ac am ddim, i fod yn rhan o'r tîm a hwliganiaid personoliaethau deniadol. Maent wedi eu paratoi ar eich cyfer:\nAr ôl, cyn i'r arwyr yn cael gadael yr ynys o Lost, maent yn llunio'n ef i ddianc. Bydd ganddynt antur peryglus, ac mae angen i reoli pob cymeriad yn ei dro. Yn dechrau i ddianc rhag y arweinydd tîm – Mel, ac yna trosglwyddo rheolaeth i Jay, a roddodd y baton i'r Ivy nesaf, ac mae hi'n – Carlos. A fyddant goresgyn yr anawsterau ac osgoi disgyn i'r fagl yn dibynnu ar eich deheurwydd.\nGemau ar gyfer merched Etifeddion paratoi eu lleiniau. Mae merch Dywysoges Mulan – Lonnie, wedi penderfynu trefnu parti a fydd yn cael ei gofio am byth. Mae pob tasg ei neilltuo ei hun, a bydd yn addurno'r neuadd, yn gofalu am byrbrydau, edrychwch ar y pwyntiau sy'n weddill. Eto i gyd mae hyn gwisgoedd hyfryd ar gyfer y cymeriadau – arddulliau byw, gwyrddlas, gogoneddus. Mae nifer o ferched sy'n gwneud cais driciau tylwyth teg drwg, rydych yn syml yn gwneud yn dda, o leiaf yn allanol.


Gwybodaeth ar gyfer Darpar-Fyfyrwyr - Prifysgol Cymru\nHafan > Y Gofrestrfa > Darpar-Fyfyrwyr\nGwybodaeth ar gyfer Darpar-Fyfyrwyr\nSefydlwyd Prifysgol Cymru ym 1893. Dyma’r corff sy’n dyfarnu graddau i fyfyrwyr addysg uwch yn ei sefydliadau achrededig a chysylltiedig trwy Gymru yn ogystal â dros 100 o sefydliadau partner cydweithredol mewn dros 30 o wledydd.\nMae’r Brifysgol hefyd yn cynnwys canolfan ymchwil gymeradwy, Canolfan Uwchefrydiau Cymreig a Cheltaidd; Gwasg Prifysgol Cymru; yr Academi Fyd-eang a chanolfan gynadledda yng nghefn gwlad Cymru.\nRhaglen a gynlluniwyd gan eich sefydliad chi ac a gyflwynwyd i’w chymeradwyo ger bron Prifysgol Cymru yw rhaglen ddilysedig. Mae Dilysu yn golygu bod eich rhaglen yn cyfateb o ran lefel a safon i raglenni tebyg a gynigir trwy’r sector addysg uwch yn y DU.\nMae Prifysgol Cymru wedi cyhoeddi ei bod yn dod â’i gweithgaredd dilysu i ben yn ei ffurf bresennol. Mae’r Brifysgol yn datblygu model addysgol rhyngwladol newydd, a gaiff ei gyhoeddi maes o law.\nBydd canolfannau cydweithredol cyfredol yn gallu parhau i recriwtio myfyrwyr yn unol â thelerau eu cytundeb dilysu.\nCaniateir i fyfyrwyr sydd wedi cofrestru ar raglen Prifysgol Cymru yn unol â’r Cytundeb Dilysu barhau â’u hastudiaethau hyd nes y bydd eu rhaglen gyfredol wedi’i chwblhau.\nA chithau’n fyfyriwr ym Mhrifysgol Cymru, byddwch:\n• yn astudio o dan Reoliadau a Gweithdrefnau Prifysgol Cymru\n• yn gwybod bod Prifysgol Cymru yn sicrhau ansawdd eich rhaglen\n• defnyddio Llyfrgell Ar-lein Prifysgol Cymru sy’n cynnwys eLyfrau, eGyfnodolion a chronfeydd data o safon\n• cwrdd ag academyddion Prifysgol Cymru pan fyddant yn ymweld â’ch Sefydliad\n• cymryd rhan mewn Dathliad Graddio i ddathlu eich camp\n• dod yn aelod o gymdeithas cyn-fyfyrwyr y Brifysgol\n• gwneud cais am ysgoloriaeth gan Brifysgol Cymru i dalu ffioedd dysgu\n• gwneud cais i fod yn Gynrychiolydd Myfyrwyr ar Bwyllgorau Prifysgol Cymru\nCwestiynau CyffredinRSS FeedAtom Feed\nYdi'r Brifysgol yn gallu fy helpu gyda fy nghais am deitheb?\nMae’r sefydliad sy’n darparu’r cwrs y mae gennych ddiddordeb ynddo yn gyfrifol am yr holl faterion yn ymwneud â theitheb. Am ragor o wybodaeth gweler gwefan Asiantaeth Ffiniau’r DU\nBle fedra'i astudio am ddyfarniad Prifysgol Cymru?\nMae Prifysgol Cymru’n gweithio gyda nifer fawr o Sefydliadau yng Nghymru a thrwy’r byd i gyd – defnyddiwch yr adnodd Chwilio am Gwrs i weld os oes cwrs ar gael yn eich gwlad chi.\nMae cynlluniau astudio a restrir yma yn cael eu dilysu gan Brifysgol Cymru, ond cynghorir darpar fyfyrwyr i gysylltu’n uniongyrchol gyda’r ganolfan gydweithredol am wybodaeth ynglŷn â dyddiadau derbyn myfyrwyr yn y dyfodol.\nBle fedra'i gael gwybodaeth am gwrs, fel gofynion derbyn, cynnwys, hyd a ffioedd?\nGellir dod o hyd i fanylion cyswllt yr holl sefydliadau y mae’r Brifysgol yn gweithio gyda nhw ar ein gwefan trwy ddefnyddio’r adnodd Chwilio am Sefydliad\nArddangos 1 I 3 O 3\nChwiliwch am Gwrs neu Sefyd\nSefydliadau a Chyrsiau


Dod Ynghyd: lansio canllaw newydd i helpu cymdeithasau wedi Covid – Bro360\nDod Ynghyd: lansio canllaw newydd i helpu cymdeithasau wedi Covid\nProsiect Fory sy’n cyhoeddi canllaw i helpu trefnwyr feddwl o’r newydd am sut i ailgynnau bwrlwm bro\nMae pandemig Covid-19 wedi cael effaith ar ein gallu – a’n hawydd – i ymgynnull.\nGall effaith hirdymor hyn fod yn enfawr, gyda hen arferion cwrdd yn cael eu diddymu, pobl yn cael eu hynysu wrth eraill, a phopeth sydd wedi dal ein cymunedau gyda’i gilydd yn sydyn yn ymddangos yn anodd eu cyffwrdd.\nDaw cyfle felly i holi’n hunain: pam dod ynghyd?\nBydd yr atebion yn amrywio o berson i berson, ond y peth pwysig yw ein bod yn dod ynghyd. Yn y dod ynghyd mae’r egni, yr holi, yr adnabod, y creu, y trefnu, y chwerthin.\nY cwestiwn nesaf yw: sut?\nAr adegau fel hyn, mae’n gwestiwn ymarferol cymaint â dim; ond mae hefyd yn gyfle i ddychmygu: sut ydyn ni eisiau dod ynghyd? Beth ydyn ni eisiau i’n gweithgaredd fod? Sut gallwn ni ddysgu gwersi o’r flwyddyn o beidio â gallu cwrdd â’n gilydd i wella’r profiad o fod gyda’n gilydd?\nCanllaw yw Dod Ynghyd i’n hannog ni i feddwl am y cwestiynau yma wrth ddod yn ôl at ein gilydd.\nMae’n ganllaw i unigolion sy’n cydio yn yr awenau er mwyn gwneud gwahaniaeth; i grwpiau sydd wedi’u hen sefydlu sydd eisiau edrych ar bethau o’r newydd; i fudiadau sydd wedi blino ar hen arferion.\nMae’n gofyn i ni ystyried pwy y’n ni, i ble y’n ni eisiau mynd, pwy ddyle ni fod yn eu cynnwys, a sut i gynnwys y rhai dy’n ni ddim.\nPam Dod Ynghyd? Sut i Ddod Ynghyd? Yr un yw’r ddau.\nCrëwyd y canllaw ar sail sgyrsiau Prosiect Fory.\nGallwch lawrlwytho’r canllaw fel PDF isod.\nAdnoddau i gyd-fynd â’r canllaw\nMae croeso i chi ddefnyddio pa bynnag rai o’r adnoddau ychwanegol yma sydd eu hangen arnoch:\nAdnodd 1: Cynnal digwyddiad awyr agored yn saff\nCynghorion ac arfer da ar gynnal gweithgareddau sy’n ddiogel o ran Covid.\nAdnodd 2: Defnyddio ein cyfryngau – beth sy’n dda am wneud beth?\nSut gallwn ni fanteisio ar y cyfryngau sydd ar gael i’n helpu i drefnu, cyrraedd pobol a darlledu?\nAdnodd 3: Penodi swyddogion – mae sawl ffordd o’i gwneud hi\nYn 2021, yw penodi pobol i rolau traddodiadol Cadeirydd, Ysgrifennydd a Thrysorydd bob tro’n addas?\nAdnodd 4: Sut mae parhau i gynnal pethau’n Gymraeg?\n6 dull i chi roi cynnig arnynt wrth drefnu gweithgareddau, er mwyn helpu mewnfudwyr i gymhathu.\nAdnodd 5: Ffyrdd o gynnwys pawb\nPethau i’w cadw mewn cof er mwyn cynnwys pobl llai abl yn ein gweithgareddau.\nAdnodd 6: Pethau bach i’w cofio wrth gwrdd ar-lein\nY ffyrdd gorau o fanteisio ar raglenni fel Zoom.\nAdnodd 7: Cofnodi’r pethau sy’n codi mewn sgwrs ar-lein\nManteisio i’r eithaf ar declynnau fel Miro, Bwrdd Gwyn Zoom a google docs wrth gofnodi.\nAdnodd 8: Sut mae hwyluso sgwrs greadigol\nCyngor ar sut i gael y gorau allan o’ch criw mewn sgwrs, heb ei throi’n ‘gyfarfod’.\nPwy yw Prosiect Fory?\nNi yw Prosiect Fory – bawb sydd am fod yn rhan o’r symudiad tuag at y dyfodol.\nMae’r fenter yn cael ei harwain gan bartneriaeth rhwng Radio Beca a Bro360. Nod y ddau yw rhoi’r grym i bobol siapio cymdeithas trwy ysgogi trafodaeth am syniadau, a galluogi darlledu’r syniadau hynny er mwyn eu rhannu’n eang.\nDarllen Dod Ynghyd\nDarllen Dod Ynghyd: Adnoddau


Cofnodion Cyfarfod 2 Tachwedd 2016 | Llanfair Dyffryn Clwyd\nCofnodion Cyfarfod 2 Tachwedd 2016\nCofnodion cyfarfod Cyngor Cymuned a gynhaliwyd yn Neuadd Eleanor, Llanfair D C nos Fercher, 2 Tachwedd 2016 am 7.00pm.\nPRESENNOL – Y Cynghorwyr John Pugh [Cadeirydd], Steve Whipp\n[Is-gadeirydd], David Baker, Dennis Edwards, Tim Faire, Rosanne Jarvis, Jayne Mayers a Keith Moulsdale. Eirwen Godden, Clerc.\nHEFYD YN BRESENNOL – Trigolion Tim Cook, A Edwards a David Greenhalgh.\nY Cynghorwyr Wini Davies a Medwen Roberts.\n263 DATGAN BUDDIANNAU\nCofnodion cyfarfodydd y Cyngor Cymuned a gynhaliwyd yn Neuadd Eleanor ar 7 Medi a 25 Hydref 2016.\n265 MATERION YN CODI\n243.2 Carafan yn Erw Fair, Llanfair D C\nCynghorodd Adam Turner, Swyddog Cynllunio a Chydymffurfio Cyngor Sir Ddinbych, nad oedd unrhyw gais cynllunio ôl-weithredol wedi’i gyflwyno hyd yma, a’i fod yn cynnig rhoi estyniad o 14 diwrnod i’r tramgwyddwr honedig. Os na dderbynnir cais erbyn 27 Hydref byddai’n ystyried cyflwyno hysbysiad gorfodaeth a fyddai’n galw am symud y garafan oddi ar y tir.\n253.1 Sedd wag ar y Cyngor\nCadarnhawyd bod y Cynghorydd Rosanne Jarvis wedi llofnodi’r ffurflen Datganiad Derbyn y Swydd ac wedi derbyn copïau o’r Rheolau Sefydlog, Rheolau Ariannol, Asesiad Risg a Chod Ymddygiad Aelodau.\n253.2 Cyfarfod Grŵp Ffocws Cyngor Sir Ddinbych a gynhaliwyd ar 22 Medi 2016\nAdroddodd y Cynghorydd Keith Moulsdale fod y cyfarfod yn ddiddorol ac yn canolbwyntio ar wella materion yn gyffredinol mewn gwahanol gymunedau. Adroddodd y Clerc bod e-bost wedi’i anfon gan Dîm Cynllunio Strategol Cyngor Sir Ddinbych ar 26 Hydref 2016 yn diolch i’r holl gyfranogwyr am eu cyfraniadau. Bwriedir cynhyrchu adroddiad a’i ddosbarthu maes o law. Roedd ystod eang o themâu wedi dod i’r fei, yn cynnwys yr amgylchedd, tai a phwysigrwydd cyfathrebu’n well â chymunedau. Defnyddir yr wybodaeth i gytuno ar y dewisiadau o ran blaenoriaethau Cynllun Corfforaethol nesaf Sir Ddinbych.\n253.3 Cyllid Cymudol\nAdroddodd y Cynghorydd John Pugh y byddai Pwyllgor Rheoli Neuadd Eleanor yn cyflwyno cais am gyllid. Roedd Ysgol Pentrecelyn wedi mynegi diddordeb mewn cyflwyno cais hefyd.\n266.1 Etholiadau Cyngor – Llythyr oddi wrth Swyddog Canlyniadau Cyngor Sir Ddinbych yn hysbysu am Etholiadau Cyngor Tref a Chymuned i’w cynnal ar 4 Mai 2017 [yr un diwrnod ag Etholiadau’r Cyngor Sir] ynghyd ag arweiniad ar y costau a ragfynegir at ddibenion praesept [cymunedau â hyd at 1,000 o etholwyr – £1,700].\n266.2 Comic Relief – E-bost gan Swyddog Prosiectau Cymunedol Cyngor Sir Ddinbych ynghylch cyfleoedd am gyllid Comic Relief yn Sir Ddinbych.\n266.3 Cyfarfod anffurfiol gyda’r Cyngor Sir – Gwahoddiad gan Is-gadeirydd Cyngor Sir Ddinbych i Feiri, Cadeiryddion a Chlercod yr holl Gynghorau Tref a Chymuned i ddod i gyfarfod anffurfiol nos Fercher, 16 Tachwedd 2016.\n266.4 Gwasanaeth Nadolig – Gwahoddiad gan Gadeirydd Cyngor Sir Ddinbych i ddod i Wasanaeth Dathlu’r Nadolig yn Eglwys y Santes Fair, Rhuddlan, nos Fawrth, 6 Rhagfyr 2016.\n[a] nodi’r ohebiaeth.\n[b] 266.2 anfon copi o’r e-bost i Ysgol Pentrecelyn ac Ysgol Llanfair DC.\n[c] 266.3 y byddai’r Cynghorydd Keith Moulsdale a’r Clerc yn mynd i’r cyfarfod ar 16 Tachwedd 2016.\n[d] 266.4 dylai unrhyw Gynghorydd sy’n dymuno mynd i’r Gwasanaeth Nadolig ar 6 Rhagfyr 2016 gysylltu â’r Clerc.\n267.1 Ymgynghori – Canllawiau Cynllunio Atodol\nMae’r Cyngor Sir wedi cynhyrchu Canllawiau Cynllunio Atodol drafft ar Gynllunio ar gyfer Diogelwch Cymunedol. Roedd copi o’r hysbysiad eisoes wedi’i anfon at yr aelodau yn gynharach ym mis Hydref. Mae’r cyfnod ymgynghori cyhoeddus rhwng 3 Hydref a 28 Tachwedd 2016. Mae Canllawiau Cynllunio Atodol yn darparu arweiniad ar wahanol bynciau i ymgeiswyr cynllunio, cymunedau a’r Cyngor. Unwaith y byddant wedi’u cymeradwyo’n ffurfiol gan y Cyngor byddant yn cael eu defnyddio wrth benderfynu ar geisiadau am ganiatâd cynllunio.\nMae’r polisi hwn yn berthnasol i’r holl gynigion datblygu ac mae’n datgan bod rhaid i ddatblygiad ‘Ystyried diogelwch personol a chymunedol yn nyluniad a chynllun gosod y datblygiad a mannau cyhoeddus/preifat ac ystyried y goblygiadau o ran trosedd ac anhrefn.’\nPENDERFYNWYD bod y Clerc yn ysgrifennu at Angela Loftus, Rheolwr Cynllunio Strategol a Thai Cyngor Sir Ddinbych i’w hysbysu bod y Cyngor yn croesawu’r dull hwn ac yn cefnogi cynnwys y ddogfen. Copi i’w anfon i gwmni PURE Residential and Commercial Ltd gan gyfeirio’n benodol at y datblygiad tai arfaethedig yn Llanfair DC.\n267.2.1 Cais 20/2016/0868 – Adeiladu estyniadau i annedd – Faenol, Pentrecelyn – ystyriwyd gan y Cynghorwyr Jayne Mayers, Keith Moulsdale a Steve Whipp a oedd yn llwyr gefnogi’r cais.\n267.2.2 Cais 20/2016/0943 – Adeiladu estyniad deulawr yn y cefn a estyniad i’r porth blaen – Coed Talwrn, Pentrecelyn – ystyriwyd gan y Cynghorwyr Dennis Edwards, John Pugh, Jayne Mayers, Keith Moulsdale a Steve Whipp a oedd yn llwyr gefnogi’r cais.\n267.2.3 Cais 20/2016/0951 – Adeiladu sied newydd yn lle’r un sy’n bodoli eisoes ar gyfer storio ceir, tractorau, peiriannau ac offer at ddefnydd domestig ac amaethyddol – Melin y Coed, Llanfair DC – ystyriwyd gan y Cynghorwyr Dennis Edwards, Jayne Mayers, Keith Moulsdale a Steve Whipp a oedd yn llwyr gefnogi’r cais.\nPENDERFYNWYD – cadarnhau’r gweithredu gan y Cynghorwyr ar 267.2.1, 267.2.2 a 267.2.3.\n267.2.4 Cais 20/2016/0979 – Rhannu annedd yn ddwy annedd ynghyd ag addasiadau cysylltiedig, darparu dreif newydd a lle parcio/troi a gwaith cysylltiedig – Eyarth Hall, Llanfair D C.\nPENDERFYNWYD – Nid oedd gan yr aelodau unrhyw wrthwynebiadau ac roeddynt yn llwyr gefnogi’r cais, a ystyriwyd yn gais trwyadl a oedd yn bodloni’r meini prawf angenrheidiol. Roedd yr adroddiadau gan yr ymgynghorydd cadwraeth yn gryno a pherthnasol. Teimlwyd y gallai’r cynnig hwn arbed nodwedd hanesyddol pwysig yn yr ardal.\n267.3 Ymgynghori cyn cyflwyno cais\n267.3.1 Ymgynghori cyn cyflwyno cais – Datblygiad Arfaethedig – Estyniad i Tan y Graig, Graigfechan – roedd y manylion wedi eu hanfon at y Cynghorwyr am eu sylwadau. Roedd y Cynghorwyr Dennis Edwards, Rosanne Jarvis, Jayne Mayers, Keith Moulsdale, John Pugh, Medwen Roberts a Steve Whipp wedi mynegi eu cefnogaeth i’r cynnig ynghyd â’r awgrym y dylid gwneud yr estyniad yn fwy i gynnwys ystafell ymolchi ar gyfer unigolyn anabl. Fodd bynnag, mae’r ymgeisydd wedi penderfynu peidio â bwrw ymlaen â’r cynllun.\nPENDERFYNWYD – cadarnhau’r gweithredu gan y Cynghorwyr.\n267.3.2 Ymgynghori cyn cyflwyno cais – Datblygiad Arfaethedig – 63 annedd ynghyd â mannau agored a gwaith seilwaith yn cynnwys pibellau carthffosiaeth a ffyrdd newydd ar dir oddi ar Ffordd Wrecsam, Llanfair DC. Roedd cwmni Pure Residential and Commercial Ltd wedi hysbysu am ei fwriad i wneud cais am ganiatâd cynllunio gan ddatgan y gellid gweld yr wybodaeth yn Llyfrgell Rhuthun a hefyd ar-lein ar y wefan. Gwnaed trefniadau hefyd i ddarparu cyfle i berchnogion a/neu breswylwyr y tir cyfagos ac ymgynghoreion cymunedol i gyfarfod â chynrychiolwyr Pure rhwng 2 a 6 o’r gloch brynhawn Mawrth, 25 Hydref 2016 i ganfod rhagor am y cynnig. Roedd copïau o’r cynlluniau a’r dogfennau cefnogi ar gael i’w gweld ymlaen llaw yn y Neuadd hefyd. Trefnwyd cynnal cyfarfod arbennig o’r Cyngor Cymuned ar 25 Hydref 2016 i ystyried ymateb y Cyngor i’r datblygiad arfaethedig.\nLluniwyd ymateb drafft y Cyngor ers y cyfarfod a’i ddosbarthu i’r holl Gynghorwyr am eu sylwadau a’u mewnbwn. Y prif faterion sy’n peri pryder yw:\n[i] Diffyg integreiddio gyda’r pentref presennol – mae’r datblygiad arfaethedig ar wahân gyda’i fynedfa ei hun ar gyfer cerbydau a cherddwyr.\n[ii] Mae’r allanfa arfaethedig ar gyfer cerddwyr yn cael ei ystyried yn un sy’n achosi rhaniad ‘ni a nhw’ ac hefyd yn hynod o beryglus. Byddai’n rhaid i gerddwyr groesi’r A525 ddwywaith i fynd i’r pentref.\n[iii] Pryderon am fywyd gwyllt, ffensys a cholli coed wedi’u gwarchod.\n[iv] Ni fydd caniatâd i’r draenio dŵr arwyneb gael ei gysylltu i’r rhwydwaith pibellau carthffosiaeth.\n[v] Mae’r cynlluniau ar gyfer y chwe eiddo wedi’u dynodi fel tai fforddiadwy yn aneglur.\n[a] cymeradwyo’r ymateb drafft a gyflwynwyd yn y Cyfarfod a’i e-bostio at asiant y datblygwyr erbyn y dyddiad cau, sef 3 Tachwedd 2016.\n[b] anfon copïau o lythyrau a dderbyniwyd gan y Cyngor oddi wrth drigolion lleol\n[A Edwards, P Bennett-Lloyd a’r Cynghorydd Steve Whipp] at yr asiant yr un pryd.\n[c] anfon copi o ymateb y Cyngor, ynghyd ag ymatebion ysgrifenedig gan drigolion lleol, at Mr Graham Boase, Pennaeth Cynllunio a Gwarchod y Cyhoedd Cyngor Sir Ddinbych, yn tynnu sylw at y prif bryderon a fynegwyd.\n[ch] anfon datganiad i’r wasg i’r Denbighshire Free Press yn tynnu sylw at y pryderon y cyfeiriwyd atynt uchod.\n268 PRIFFYRDD A’R AMGYLCHEDD\n268.1 Cofeb Rhyfel Llanfair DC – Gwaith adferol\nAdroddod y Cadeirydd bod cynlluniau wedi’u llunio ac y disgwylir tri dyfynbris ar gyfer dau gynllun, un yn cynnwys rheiliau ac un gyda bolardiau a chadwynau. Derbyniwyd manylion am grant gan yr Ymddiriedolaeth Cofebau Rhyfel a all ddyfarnu grant o hyd at 75% o’r gost, hyd at uchafswm o £30,000. Byddai’n rhaid cynnwys swm tuag at y gost yn y gyllideb praesept ar gyfer 2017/18.\n[a] cymryd camau i ymgeisio am grant gan yr Ymddiriedolaeth Cofebau Rhyfel.\n[b] cynnwys swm o £10,000 yn y gyllideb praesept ar gyfer 2017/18 a\n[c] ystyried gwneud cais am fenthyciad i Lywodraeth Cymru ar gyfer cyfanswm y gost.\n268.2 Grŵp Gwylio Cyflymder Llanfair a Graigfechan\nDosbarthodd y Cynghorydd Steve Whipp adroddiad ar weithgareddau’r grŵp yn ystod Hydref 2016, sef bod 10 o drigolion wedi derbyn hyfforddiant i gynnal arolygon ffyrdd; cynhaliwyd 10 arolwg; cyflwynwyd llythyrau rhybudd i’r holl dramgwyddwyr gan Heddlu Gogledd Cymru. Mae Heddlu Gogledd Cymru wedi cadarnhau y bydd Cwnstabliaid Arbennig gyda’r timau gwylio cyflymder yn y dyfodol sy’n golygu y bydd gwys am oryrru yn cael eu cyflwyno, yn hytrach na llythyrau rhybudd.\nPENDERFYNWYD – derbyn yr adroddiad a rhoi copi ar wefan y Cyngor.\n269 MATERION CYFLOGAETH\n269.1 Cytundeb y Clerc – Cyfnod Prawf\nHysbyswyd yr aelodau fod y Clerc wedi bod yn y swydd am bedwar mis, a thrwy hynny wedi cwblhau ei chyfnod prawf.\nPENDERFYNWYD – cadarnhau parhad cyflogaeth y Clerc.\n269.2 Cytundeb y Clerc – Adolygu’r oriau gwaith yn y cytundeb\nHysbyswyd yr aelodau fod y Clerc yn cadw cofnod manwl o’i gwaith yn dangos ei bod wedi gweithio 123 o oriau rhwng 1 Gorffennaf a 31 Hydref 2016. Mae hyn yn 35 awr ychwanegol i’r oriau yn y cytundeb gwaith, sef 88 awr [22 awr y mis], oherwydd sefydlu systemau/ffeiliau newydd ar ôl dechrau ar y swydd a gwaith yn gysylltiedig â galw dau gyfarfod Cyngor ychwanegol yn ystod y cyfnod hwn.\nGofynnodd y Clerc i’r aelodau ystyried newid oriau’r cytundeb gwaith o 264 i 300 awr y flwyddyn [25 awr y mis].\nCyfeiriwyd at benderfyniad y Cyngor a basiwyd ym mis Mawrth 2016 i dalu rhagflaenydd y Clerc am weithio 300 awr y flwyddyn gan fod yr aelodau’n cytuno fod ei lwyth gwaith wedi cynyddu’r sylweddol ers ei benodi.\nAmcangyfrifir bod cyfanswm y gost, ar sail 25 awr y mis a thalu am y 35 awr ychwanegol a weithiwyd [1 Gorffennaf – 31 Hydref] am y cyfnod 1 Gorffennaf 2016 i 31 Mawrth 2017, yn £3,023.80 ynghyd â thâl gwasanaeth cyflogres. Cyfradd cyfredol y cyflog yw £11.63 yr awr.\n[a] newid oriau gwaith y Clerc o 264 awr i 300 awr y flwyddyn.\n[b] cymeradwyo taliad am y 35 awr ychwanegol a weithiwyd rhwng 1 Gorffennaf a 31 Hydref 2016 [£407.05]\n[c] addasu cyfanswm y gyllideb cyflog yn unol â hyn, hynny yw, £3,023.80 [1 Gorffennaf 2016 – 31 Mawrth 2017]\n269.3 Pensiwn a Chofrestru Awtomatig\nHysbyswyd yr aelodau y bydd rhai i bob Cyngor weithredu yn achos pob cyflogai rhwng 16 a 75 oed yn 2020. Nodwyd.\n270 MATERION CYLLID\n270.1 Archwiliad – Cwblhau’r Archwiliad am y flwyddyn yn diweddu 31 Mawrth 2016\nAdroddwyd bod BDO, ar ran Archwilydd Cyffredinol Cymru, wedi cwblhau’r archwiliad uchod. Roedd copïau’r datganiad blynyddol a’r adroddiad ar y materion yn deillio o’r archwiliad wedi’u hanfon at Gynghorwyr gyda’r papurau ar gyfer y cyfarfod. Cadarnhaodd y Clerc ei bod wedi trefnu i’r hysbysiad cwblhau’r archwiliad gael ei arddangos ar wefan y Cyngor a’r hysbysfyrddau am 14 diwrnod. Gwnaed hyn cyn 30 Medi 2016. Mae’r Clerc wedi cael y copi diweddaraf o’r Canllaw i Ymarferwyr [Llywodraethu ac atebolrwydd i Gynghorau Lleol] [Cymru]. Mae’r cyhoeddiad hwn yn arweiniad i’r arferion cyfrifyddu y dylai cynghorau eu dilyn ac yn nodi’r safon priodol ar gyfer adroddiadau ariannol i’r holl gynghorau lleol yng Nghymru.\nBydd archwiliad 2016/17 yn canolbwyntio ar: [a] Cyflogres / Cyllid a Thollau Ei Mawrhydi – gan fod Clercod yn swyddogion, mae’n rhaid i Gynghorau weithredu system Talu wrth Ennill a chynhyrchu tystiolaeth o gofrestru a datganiadau Talu wrth Ennill ar gyfer 2016-17. [b] Rhaid i Gynghorau ddangos y mabwysiadwyd Cod Ymddygiad a bod tystiolaeth bod aelodau wedi llofnodi i ymrwymo iddo.\nCadarnhaodd yr aelodau fod y datganiadau cyfrifon a’r datganiad llywodraethu blynyddol wedi’u cymeradwyo ar 3 Awst 2016 [cofnod 246]. Nododd yr aelodau y saith mater y tynnwyd sylw atynt gan yr archwilydd allanol a\nPHENDERFYNWYD gweithredu fel a ganlyn gan y Cyngor a’r Clerc fel bo’n ofynnol i ymdrin â’r materion a godwyd.\nBod y Cyngor yn sicrhau\n y paratoir cyllideb ddigonol i gefnogi ei broses gwneud penderfyniadau ac i gynorthwyo yn y broses rheolaeth ariannol yn ystod y flwyddyn. Dylid ystyried lefel y cronfeydd wrth gefn er mwyn sicrhau bod y datganiadau cyfrifon yn cydbwyso.\n cynnal adolygiad rheolaidd o’r gyllideb praesept yn erbyn y gwir incwm a gwariant a’i gofnodi i leihau’r risg o orwario. Y Clerc i baratoi datganiadau ariannol bob deufis yn unol â’r canllawiau arferion da.\n bod yr archwilydd mewnol yn dogfennu’r gwaith a wnaed fel y gellir asesu digonolrwydd ac effeithiolrwydd yr archwiliad mewnol fel rhan o’i weithdrefnau rheoli mewnol. Y Clerc i gynhyrchu llythyr penodi ar gyfer archwilydd mewnol fel a nodir yn  isod.\n bod y cyfrifon blynyddol yn cael eu hardystio gan yr Aelodau, mewn cyfarfod o’r holl gynghorwyr cyn 30 Mehefin, yn union ar ôl diwedd y flwyddyn ariannol. Mae cyfarfod ychwanegol yn nechrau Mehefin 2017 wedi ei gynnwys eisoes, rhag ofn y bydd angen cynnal cyfarfod o’r fath.\n nodi’r holl asedau ar eu gwerth cost. Roedd yr asedau sefydlog wedi’u dangos ar eu gwerth yswiriant yn flaenorol yn hytrach na chost eu prynu. Ni ddisgwylir i werth cost asedau newid onibai bod ased yn cael ei waredu neu ei ddiddymu.\n bod y llythyr penodi’r archwilydd mewnol yn cynnwys rhagor o fanylion. Dylai’r llythyr penodi gytuno ar ddisgwyliadau’r naill ochr cyn dechrau’r penodiad am y flwyddyn i ddod, i gynnwys:\n[a] rolau a chyfrifoldebau\n[b] cynllunio, sgôp ac amseriad yr archwiliad\n[c] gofynion adroddiadau\n[ch] sicrwydd ynghylch annibyniaeth a chymhwysedd\n[d] gweld gwybodaeth a chysylltu ag Aelodau a swyddogion\n bod yr holl flychau perthnasol wedi’u llenwi a’u cwblhau cyn cyflwyno’r ffurflen cyfrifon blynyddol erbyn 30 Mehefin, yn cynnwys cyfeirnod cofnod a dyddiad cymeradwyo’r datganiadau cyfrifon a’r datganiad llywodraethu blynyddol.\n270.2 Penodi Archwilydd Mewnol\nPENDERFYNWYD – bod y Clerc yn cael dyfynbrisiau gan Mr Gwyn Davies, JPH Business Services Ltd a S P Kell, Cyfrifwyr Siartredig, am ddarparu gwasanaeth archwilydd mewnol.\n270.3 Crynodeb Incwm a Gwariant am y cyfnod 1 Ebrill i 31 Hydref 2016\nCyflwynodd y Clerc ddatganiad ariannol ar gyfer y Cyfrifon Cyffredinol a Busnes yn cwmpasu’r cyfnod hwn. Paratowyd y datganiad ar ffurf a oedd yn unol ag argymhellion gan yr archwilydd allanol, hynny yw, fel bod y Cyngor yn medru adolygu ei gyllideb praesent yn erbyn y gwir incwm a gwariant er mwyn lleihau’r posibilrwydd o wynebu’r risg o orwario.\nCynghorwyd yr aelodau bod\n[a] Nifer o eitemau gwariant, er eu bod wedi eu cymeradwyo yn ystod 2015/16 heb eu cynnwys yn y gyllideb praesept 2016/17\n[b] Rhai penawdau cyllideb yn debygol o fod yn annigonol, megis costau cyflog a chostau cyfieithu\n[c] Y balans yn y banc ar 31 Hydref yn £1,669.16 yn y cyfrif cyfredol a £1,022.34 yn y cyfrif busnes yn rhoi cyfanswm o £2,691.50 o gronfeydd ar gael ar 31 Hydref 2016. Dylid clustnodi £1,600 o hwn ar gyfer etholiadau’r Cyngor ym Mai 2017, a byddai derbyn y taliad praesept olaf am y flwyddyn o £2,667.00 ym mis Rhagfyr yn gadael cyllid digonol i dalu’r ymrwymiadau sy’n bodoli.\n[a] derbyn y datganiad ariannol a nodi sylwadau’r Clerc\n[b] bod datganiadau ariannol yn y dyfodol yn cynnwys colofn ychwanegol ar gyfer amcangyfrif y gwariant erbyn diwedd y flwyddyn.\n270.4 Praesept 2017/2018\nCyflwynwyd – cyllideb praesept ddrafft i’w thrafod a phenderfynu arni. Roedd y tabl yn cynnwys cymariaethau â’r cyllidebau praesept a bennwyd yn ystod y tair blynedd ddiwethaf. Y prif eitem ychwanegol yw cyllid tuag at gost atgyweirio’r gofeb rhyfel yn Llanfair DC – £10,000 [taliadau benthyciad]. Craffodd yr aelodau’n fanwl ar bob eitem a\n[a] cymeradwyo cyllideb praesept o £18,934 am y flwyddyn ariannol 2016/17 a\n[b] gwneud cais am fenthyciad gan Lywodraeth Cymru ar gyfer cyfanswm cost atgyweirio’r gofeb rhyfel yn Llanfair DC.\n270.5 Talu Cyfrifon / Anfonebau\n270.5.1 AVOW – Cyflog y Clerc a thaliadau cyflogres ym mis Hydref, £255.86 a £2.00 yn ôl eu trefn.\n270.5.2 Cymdeithas Clercod Cynghorau Lleol (SLCC) – Llyfryn Rheoli Risg, pris £5.91.\n270.5.3 Sandra Williams – Gwasanaeth cyfieithu – Cofnodion y cyfarfod a gynhaliwyd ar 3 Awst 2016.\nPENDERFYNWYD – gwneud taliadau fel a ganlyn:\n270.6 Ceisiadau am Gymorth Ariannol\nDerbyniwyd y ceisiadau isod:\n270.6.1 Grŵp Gwylio Cyflymder Cymunedol – 2 wn cyflymder ar gost o £198.00\n270.6.2 Urdd Gobaith Cymru – cymorth ariannol i gynorthwyo’r mudiad gyda’i waith â phobl ifanc yn Sir Ddinbych\n270.6.3 Cangen Rhuthun y Lleng Brydeinig – Apêl Pabi Coch [£200 y llynedd]\n270.6.4 Hosbis Tŷ’r Eos – tuag at ddarpariaeth gofal ataliol i bobl a chefnogaeth i’w teuluoedd a’u gofalwyr\n270.6.5 Eisteddfod Gydwladol Gerddorol Llangollen – tuag at gynnal yr Eisteddfod yn 2017\n2706.6. Nyrsys Marie Curie – i gefnogi gwasanaeth lleol.\n[a] y dylid ystyried ceisiadau unwaith y flwyddyn ym mis Tachwedd yn arferol – ac eithrio ysgolion.\n[b] gwneud taliadau fel a ganlyn:\n270.6.2 gohirio’r penderfyniad tan Ionawr 2017\n270.6.4 gohirio’r penderfyniad tan Ionawr 2017\n270.6.5 gohirio’r penderfyniad tan Ionawr 2017\n270.6.6 gohirio’r penderfyniad tan Ionawr 2017\n271 Cofrestr Asedau ac Asesiadau Risg\nHysbyswyd yr aelodau fod angen diweddaru’r Gofrestr Asedau. Y manylion cyfredol fel a ganlyn:\nDisgrifiad Cost Yswiriant Lleoliad\nCofeb Rhyfel £47,744.08 Llanfair DC\n3 hysbysfwrdd £ 7,503.01\nLlanfair DC a Graigfechan\nLlanfair DC, Graigfechan a\nGiatiau a ffensys £ 7,087.26 Wal y Fynwent, Llanfair DC\nCyfrifiadur ac argraffydd Cartref y Clerc\nCwpwrdd metel £114.00 Neuadd Eleanor, Llanfair DC\n2 wn cyflymder £198.00 Y Cynghorydd Steve Whipp\n[a] cymryd camau i nodi a diweddaru’r prif risgiau sy’n wynebu’r Cyngor, yn cynnwys adolygiad o’r trefniadau cynnal a chadw rheolaidd o ran yr asedau ffisegol.\n[b] bod yr holl Gynghorwyr yn cynorthwyo i gynnal asesiad risg, i’w gydlynu gan y Cadeirydd a’r Is-gadeirydd. Cytunodd y Cadeirydd i ddosbarthu templed a fyddai’n briodol at ddefnydd y Cyngor.\n272 UNRHYW FATER ARALL\n272.1 Sul y Cofio\nPENDERFYNWYD – bod y Clerc yn trefnu i swyddog heddlu cymunedol fod yn bresennol i reoli’r traffig yn ystod y gwasanaeth ar ddydd Sul, 13 Tachwedd 2016 yn Llanfair DC.\nGan nad oedd rhagor o fusnes i’w drafod cyhoeddodd y Cadeirydd fod y cyfarfod wedi gorffen am 10pm.\n273 DYDDIADAU CYFARFODYDD YN Y DYFODOL –\nDYDD MERCHER 4 IONAWR 2017\nDYDD MERCHER 1 MAWRTH 2017\nThis entry was posted in Cofnodion y Cyngor on February 8, 2017 by Keith Moulsdale.\n← Draft Community Plan for future Cofnodion Cyfarfod 14 Rhagfyr 2016 →


Polisi Preifatrwydd - RWG Mobile\nDATGANIAD PREIFATRWYDD PWY YW HWN?\nMae RWG Mobile a’i is-gwmnïau (cyfeirir atynt ar ôl hyn fel “RWG Mobile neu “ni”) yn grŵp o gwmnïau lle mae Red White & Green Communications, cwmni cofrestredig yn y DU, yw’r rhiant-gwmni. Rhif cofrestru 09723063 ac mae ei chyfeiriad cofrestredig yn Tŷ Merlin, Parc Langstone, Casnewydd NP18 2HJ.\nLlywodraethir y berthynas rhyngoch chi a RWG Mobile gan gyfreithiau y Deyrnas Unedig heb ystyried ei wrthdaro o ddarpariaethau cyfraith. Rydych chi ac RWG Mobile yn cytuno i ymostwng i awdurdodaeth personol ac unigryw llysoedd o fewn y Deyrnas Unedig.\nNeilltuwch amser i ddarllen ein Polisi Preifatrwydd yn ofalus cyn penderfynu cael cyfrif RWG Mobile. Bydd yn rhoi gwybodaeth werthfawr ynghylch sut y defnyddiwn data personol a ddarparwch ac yn caniatȃu i chi wneud penderfyniad gwybodus os ydych eisiau defnyddio gwasanaethau RWG Mobile ai peidio.\nGellir cysylltu â ni ar support@178.79.189.238 neu yn ysgrifenedig at Red White & Green Communications Ltd, Tŷ Merlin, Parc Langstone, Casnewydd NP18 2HJ.\nPA FATH O WYBODAETH A GASGLA RWG Mobile?\nEfallai y gwnawn gasglu gwybodaeth bersonol amdanoch gan gynnwys, ond ddim yn gyfyngedig i’r eitemau canlynol.\nGwybodaeth bersonol. Mae enghreifftiau yn cynnwys – eich enw, cyfeiriad a rhif ffôn ynghyd â chyfeiriadau e-bost a gwybodaeth arall yr ydych wedi ei ddarparu i ni.\nGwybodaeth gyfrifiadurol. Mae enghreifftiau yn cynnwys – math o system weithredu, math o ffôn symudol, math o gyfrifiadur.\nGwybodaeth hanesyddol. Mae enghreifftiau yn cynnwys – sut y bu i chi ddod yn gwsmer i ni, cyfeiriadau a chyfeillion, gohebiaeth gyda’n tîm cymorth neu ein hadran gwasanaeth cwsmer neu unrhyw adborth ydych wedi’i yrru.\nGwybodaeth dechnegol. Mae enghreifftiau yn cynnwys – eich enw defnyddiwr a chyfrinair, cyfeiriadau IP, nifer galwadau (ac SMS) a chyrchfan, darparwr gwasanaeth ffôn symudol, hanes a hyd galwadau (ac SMS), galwadau prawf ac SMS a wnaed, canfod lleoliadau i gynorthwyo mewn gwasanaethau galwadau RWG Mobile, unrhyw rifau ydych wedi cyn-gofrestru ar gyfer ein gwasanaethau, cwcis.\nCynnyrch neu wybodaeth am wasanaethau. Mae enghreifftiau yn cynnwys – y cynnyrch neu’r gwasanaeth a ddefnyddiwch neu wedi ceisio eu defnyddio neu’r cynnyrch neu’r gwasanaethau yr ydych wedi’u harchebu ac/neu wedi’u dosbarth ac unrhyw wybodaeth gysylltiedig.\nGwybodaeth berthnasol i farchnata. Mae enghreifftiau yn cynnwys – cynnyrch a gwasanaethau yr ydym wedi marchnata i chi a’ch ymatebion i rhain, cystadlaethau yr ydych wedi ymgeisio a’ch cofnodion, dolenni yr ydych wedi ymweld â hwy ar eich tudalennau, hyrwyddiadau yr ydych wedi cyfranogi, a negeseuon e-bost dewis ymuno ai peidio. (Dalier sylw: os ydym wedi derbyn cais i beidio gyrru negeseuon electronig masnachol i gyfeiriad e-bost penodol, efallai gwnawn gadw’r manylion a’r cais am gyfnod amhenodol er mwyn cydymffurfio â’r cais hwn.)\nGwybodaeth gyfreithiol. Mae enghreifftiau yn cynnwys llofnodion electronig a chytundebau electronig i’n Hamodau a Thelerau a gwybodaeth a Threfniadau Trwydded Defnyddwyr Terfynol (EULA) y dylem eu cadw o dan gyfreithiau perthnasol.\nPAM FOD RWG Mobile YN CASGLU’R WYBODAETH HON? SUT YDYM YN DEFNYDDIO’R WYBODAETH?\nEin prif reswm am gasglu’r wybodaeth hon yw er mwyn darparu y gwasanaeth gorau posibl i chi. Yn benodol, casglwn a defnyddiwn y wybodaeth hon i:\nDarparu nwyddau ac/neu wasanaethau i chi;\nCreu eich cyfrif a chadarnhau y gellir sefydlu eich cyfrif;\nCyfleu cynnyrch cyfathrebiadau ar eich rhan;\nMarchnata ein busnes i chi, darparu cystadlaethau a phethau tebyg;\nTrefnu i drydydd partïon ddarparu ein nwyddau ac/neu wasanaethau i chi fel sy’n angenrheidiol;\nRheoli ein perthynas ariannol a masnachol gyda chi;\nCadarnhau pwy ydych chi;\nGorfodi polisi defnydd teg a diweddu bwndeli;\nCynorthwyo gyda’n gwasanaeth cwsmer i chi a datrys unrhyw gwynion neu anghydfodau;\nRheoli ein busnes a’n cyfleusterau technegol a chynllunio datblygiad y dyfodol;\nDatgelu i ddarpar fuddsoddwyr yn neu brynwyr ni neu ein busnes;\nGwarchod eich buddiannau chi a ni gan gynnwys yn benodol gorfodi unrhyw amodau a thelerau yr ydych wedi cytuno iddynt ac i frwydro yn erbyn twyll; a\nCydymffurfio ag unrhyw ofynion cyfreithiol.\nPAM MAE RWG Mobile YN CASGLU’R WYBODAETH HON? SUT Y DEFNYDDIWN Y WYBODAETH?\nCesglir gwybodaeth yn arferol:\nGan gyflenwr cyfanwerthu neu endid arall sy’n gynwysedig mewn cyflwyno gwasaneth i chi;\nO’n hoffer cyfrifiaduron (e.e. manylion defnydd);\nMewn rhai achosion, o asiantaethau eraill fel asiantaethau adrodd credyd;\nO unrhyw asiantaethau marchnata a wnawn eu defnyddio i farchnata ein cynnyrch a gwasanaethau; neu\nOs ydych yn dod yn gwsmer i ni o ganlyniad i gaffael busnes gan y gwerthwr.\nDaliwn wybodaeth bersonol:\nMewn ffeiliau papur\nMewn cronfeydd data a systemau cyfrifiadurol.\nRheolir a goruchwylir yr holl fath ddata yn unol ag unrhyw rwymedigaethau a disgwyliadau o dan y ddeddfwriaeth berthnasol. Gellir cael mynediad at eich gwybodaeth drwy weithwyr awdurdodedig neu ymgynghorwyr RWG Mobile neu ei gysylltiadau sydd angen mynediad er mwyn cyflawnir eu dyletswyddau perthnasol i waith ac/neu er mwyn darparu y cynnyrch neu wasanaeth perthnasol i chi. Defnyddiwn y fath fesurau diogelwch fel cyfrineiriau, lefelau mynediad defnyddwyr ac amgryptio ynghyd â lleoedd mynediad a reolir.\nA ALLWCH CHI GAEL MYNEDIAD AT Y WYBODAETH SYDD GENNYM AMDANOCH?\nEfallai y gwnewch holi am fynediad i wybodaeth a ddaliwn amdanoch. Gallwn godi ffi rhesymol am roi mynediad. Gallwn wrthod pan â’r awdurdod i wneud hynny o dan y ddeddfwriaeth berthnasol. Ni ryddheir gwybodaeth oni bai y gorfodir gan gyfraith a’r weithdrefn gyfreithiol briodol.\nI BWY YDYM YN DATGELU GWYBODAETH?\nGallwn ddatgelu gwybodaeth i’r grwpiau neu’r unigolion canlynol:\nCyflenwyr cyfanwerthu ac endidau eraill sy’n gynwysedig mewn cyflwyno gwasanaeth i chi;\nCludwyr eraill, darparwyr ac/neu asiantaethau gwasanaeth partner er mwyn eich darparu â’r gwasanaeth neu nwyddau yr ydych wedi ei geisio;\nEin ymgynghorwyr proffesiynol, ymgynghorwyr technegol a marchnata;\nAelod arall o grŵp RWG Mobile;\nDarpar fuddsoddwyr neu ein prynwyr neu ein busnes;\nEin hasiantwyr ac ailwerthwyr lle bo’n briodol;\nAsiantaethau adfer dyled neu asiantaethau adrodd credyd mewn achosion o beidio talu;\nAsiantaethau gwirio twyll;\nDarparwyr taliad a’u cysylltiadau yn achos taliadau yn ôl a thaliadau dadleuol;\nAsiantaethau gorfodi’r gyfraith mewn ymateb i gais cyfreithiol;\nAwdurdodau’r llywodraeth mewn ymateb i gais cyfreithiol;\nUnrhyw un a gwynwch iddynt amdanom neu’n gwasanaethau gan gynnwys unrhyw daliadau dadleuol;\nUnigolyn sydd wedi hawlio bonws gennym ni am eich cyflwyno chi fel cwsmer tro cyntaf, cyn bellech ag y cynghorwn yr unigolyn hwnnw eich bod yn gwsmer tro cyntaf; ac/neu\nGweinyddwr unrhyw wasanaethau neu nwyddau corfforaethol a ddarperir i gwmni, grŵp, sefydliad, cymdeithas neu debyg.\nDatgelir y wybodaeth a ddaliwch gyfrif gydag RWG Mobile yn ymhlyg i ddefnyddiwr RWG Mobile arall, ar-lein a chysylltiedig sydd â’ch rhif ffôn yn eu llyfr cyfeiriadau neu rhestr cysylltiadau y dylech lawrlwytho, gosod a chysylltu gyda’r cynnyrch RWG Mobile. Mae hon yn nodwedd o’r cynnyrch penodol hwnnw.\nGallwn ddatgelu gwybodaeth i ymateb i ofynion cyfreithiol, i warchod ein buddiannau neu i orfodi ein polisïau, gwarchod hawliau, eiddo neu ddiogelwch unrhyw un. Gallwn ni, ein partneriaid lleol, neu weithredwr neu gwmni sy’n hwyluso eich cyfathrebiad ddarparu eich gwybodaeth i awdurdod lleol priodol yn gyfrieithiol gan ofyn am y fath wybodaeth. Darparwn holl gymorth a gwybodaeth rhesymol i wireddu’r cais hwn a rydych felly yn caniatáu y fath ddatgeliad.\nLle rhyddheir gwybodaeth, bydd RWG Mobile yn gofyn, lle bo’n bosibl, bod y trydydd partïon hyn yn cymryd mesurau sefydliadol a thechnegol priodol i warchod eich gwybodaeth ac arsylwi’r ddeddfwriaeth berthnasol.\nGall eich gwybodaeth gael ei storio a’i phrosesu mewn unrhyw wlad lle mae RWG Mobile a’i gysylltiadau yn gweithredu a chynnal cyfleusterau, gan gynnwys y tu allan i’r UE. I ddibenion rhannu neu ddatgelu gwybodaeth yn unol ag adran 6 o’r Polisi Preifatrwydd hwn, ceidw RWG Mobile yr hawl i drosglwyddo eich gwybodaeth o’ch gwlad. Os yw RWG Mobile yn caffael neu werthu isgwmnïau, neu yn achos os yw RWG Mobile ac/neu ei asedau yn cael eu caffael gan drydydd parti, yna bydd gwybodaeth a ddelir gan RWG Mobile fel arfer yn un o’r asedau trosglwyddadwy. Cadwn yr hawl i gynnwys eich gwybodaeth, a gasglwyd fel aseid, mewn unrhyw fath o drosglwyddiad i drydydd parti.\nAc eithrio lle manylir uchod, nid yw RWG Moblie yn datgelu, gwerthu, masnachu fel arall drosglwyddo gwybodaeth i unrhyw drydydd parti heb eich caniatâd oni bai bod rhaid gwneud hynny o dan gyfreithiau perthnasol neu drwy orchymyn awdurdodau cymwys.\nBETH YW CWCIS A GIFS EGLUR? SUT MAE RWG Mobile YN EU DEFNYDDIO?\nMae cwcis yn ffeiliau bach a arbedir gan eich porwr we i gynorthwyo cymwysiadau penodol i’ch adnabod chi a’ch hoffterau. Defnyddiwn gwcis i bersonoli eich dangosfwrdd ac i wella eich profiad gyda ni drwy gofio opsiynau rydych wedi’u dewis yn y gorffennol a safleoedd rydych wedi ymweld â hwy ar ein gwefan yn flaenorol. Gall cwcis RWG Mobile gynnwys gwybodaeth adnabod. Mae hon yn ran o’r wybodaeth a gasglwn amdanoch. Gellir ei rhoi i drydydd parti i ddadansoddi ar ein rhan yn unol â’r Polisi Preifatrwydd hwn.\nGall yr opsiwn cymorth ar far offer y rhan fwyaf o borwyr eich cynorthwyo i ddileu cwcis a’u hatal rhag cael eu storio ar eich cyfrifiadur yn y dyfodol. Os ydych yn dileu neu analluogi cwcis, gallwch weld nad yw rhai gwasanaethau RWG Mobile sydd wedi’u personoli ar gael i chi.\nGWEFANNAU CYSYLLTIEDIG A CHYMWYSIADAU TRYDYDD PARTI\nOs yw gwefannau RWG Mobile yn defnyddio deunydd hysbysebu yn berthnasol i gynnyrch arall neu ddarparydd gwasanaeth neu fynediad at wefan arall yna dylech ddeall nad yw’r cynnyrch, gwasanaethau a gwefannau hyn y tu draw i’n rheolaeth a nad yw’r Polisi Preifatrwydd hwn yn berthnasol iddynt. Gall gwybodaeth gael ei chasglu amdanoch a’i thrin mewn modd gwahanol i sut mae RWG Mobile yn trin a chasglu eich gwybodaeth. Byddwch yn ofalus eich bod yn gwarchod eich gwybodaeth pan ydych yn defnyddio cynnyrch neu wasanaethau trydydd parti neu yn mynd ar wefannau trydydd parti. Ni wnaiff RWG Mobile ofyn i chi ddarparu eich enw defnyddiwr neu gyfrinair gan gymhwysiad, gwasanaeth neu wefan trydydd parti.\nOs ydych yn defnyddio unrhyw ategion, ychwanegiadau neu gymwysiadau trydydd parti ynghyd â meddalwedd a chymwysiadau RWG Mobile, yna gall darparydd o’r fath gael mynediad at wybodaeth amdanoch. Nid yw RWG Mobile yn rheoli nac yn gallu rheoli sut mae darparydd y fath wasanaethau a chymwysiadau yn defnyddio unrhyw wybodaeth a gânt amdanoch mewn cysylltiad i’ch defnydd o’r uchod.\nSicrhewch eich bod yn adolygu unrhyw bolisïau preifatrwydd neu unrhyw amodau a thelerau sy’n berthnasol i ddefnyddio ategion, ychwanegiadau a chymwysiadau eraill na ddarperir gan RWG Mobile cyn i chi eu gosod hwy.\nCYSYLLTU Â CHI, NEGESEUON E-BOST, AROLYGON AC ADBORTH\nEfallai y gwnawn holi o dro i dro i chi ddarparu gwybodaeth am eich profiadau gyda’n cynnyrch a gwasanaethau. Nid ydych o dan unrhyw rwymedigaeth i ddarparu’r wybodaeth hon. Dylech wneud hun yn wirfoddol.\nEfallai y gwnawn gysylltu â chi drwy e-bost, ffôn neu SMS, neu drwy addasu eich gwefannau i’ch hysbysu o unrhyw namau, newidiadau i wasanaethau neu debyg. Gallwn hefyd eich hysbysu drwy unrhyw un o’r dulliau uchod am unrhyw anghydfodau, troseddau neu waharddiadau a all ddigwydd mewn perthynas â’ch defnydd o’n gwasanaethau, cynnyrch neu rai ein cysylltiadau, ailwerthwyr neu asiantau heb gyfyngiad.\nEfallai y gwnaiff RWG Mobile gysylltu â chi gyda nodweddion arbennig, hyrwyddiadau, cystadlaethau neu ohebiaeth marchnata tebyg. Gallwch ddewis peidio derbyn cyfathrebiadau pellach nad ydynt yn hanfodol drwy ddilyn y weithdrefn optio allan a amlinellir yn y cyfathrebiad a dderbyniwch.\nOs ydych yn cystadlu mewn cystadleuaeth, ceidw RWG Mobile yr hawl i ddefnyddio unrhyw gynnwys gwreiddiol a ddarparwch fel rhan o’r gofynion ymgais i’w ddenfyddio mewn deunydd hyrwyddo yn y dyfodol. Gall hyn gynnwys eich enw a manylion eich gwlad. Gallwch ofyn, ar amser cystadlu mewn cystadleuaeth, i gael ond llythrennau cyntaf eich enw wedi’i ryddhau mewn deunyddiau hyrwyddo yn y dyfodol.\nBETH OS NAD YDYCH YN DARPARU YR WYBODAETH A GEISIWN?\nOs nad ydych yn darparu gwybodaeth a geisiwn yna gall niweidio eich gallu ac/neu parodrwydd i ddarparu neu gynnal gwasanaethau i chi. Mewn rhai achosion gall dorri eich contract gyda ni.\nPA MOR HIR Y CADWN EICH GWYBODAETH?\nGwnaiff RWG Mobile a’i gysylltiadau, asiantaethau, ac ailwerthwyr gadw eich gwybodaeth cyhyd â sydd angen er mwyn cwrdd â’n rhwymedigaethau o dan gyfreithiau perthnasol ac at ddibenion casglu’r wybodaeth honno fel a amlinellwyd uchod yn adran “Pam fod RWG Mobile yn casglu’r wybodaeth hon a sut ddefnyddiwn y wybodaeth?”\nGwnaiff RWG Mobile waredu eich gwybodaeth mewn modd diogel.\nA ELLIR ADDASU’R POLISI PREIFATRWYDD HWN?\nCeidw RWG Mobile yr hawl i addasu ychydig neu’r holl Bolisi Preifatrwydd fel sydd angen. Bydd unrhyw newidiadau ar gael oddi ar ein gwefannau. Daw’r Polisi Preifatrwydd i rym 30 diwrnod wedi’r dyddiad cyhoeddi. Gwnaiff eich defnydd parhau o’n cynnyrch, gwasanaethau neu gymwysiadau fod yn gyfystyr â derbyn y Polisi Preifatrwydd fel a addaswyd.